Q=18	C=4	SS=1	LS=11	PS=3	DC=0	LC=0	SD=0	BS=2	G0=56	G1=39	G2=21	DLID=az_RU	BODY=Лука 9 | Онлајн Мүгәддәс Китаб | Јени дүнја тәрҹүмәси\nТәблиғлә бағлы ҝөстәришләр (1—6)\nҺирод чашбаш галыр (7—9)\nИса 5000 адамы једиздирир (10—17)\nБутрус Исанын Мәсиһ олдуғуну дејир (18—20)\nИса өләҹәјини хәбәр верир (21, 22)\nМәсиһин әсил давамчысы олмаг нә демәкдир? (23—27)\nИсанын ҝөркәми дәјишир (28—36)\nИчинә ҹин ҝирмиш оғлан сағалыр (37—43а)\nИса өләҹәјини јенә хәбәр верир (43б—45)\nКимин даһа бөјүк олдуғу барәдә мүбаһисә (46—48)\nБизә гаршы чыхмајан бизим тәрәфимиздәдир (49, 50)\nСәмәријјәдәки кәндин ҹамааты Исаны гәбул етмир (51—56)\nИсанын ардынҹа ҝетмәк нә демәкдир? (57—62)\n9 Иса он ики һәварисини јанына чағырыб бүтүн ҹинләри говмаг+ үчүн, хәстәликләри сағалтмаг+ үчүн онлара ҝүҹ вә сәлаһијјәт верди. 2 Сонра онлары Аллаһын Падшаһлығыны тәблиғ етмәјә вә хәстәләри сағалтмаға ҝөндәрди. 3 Иса тапшырды: «Өзүнүзлә јола һеч нә ҝөтүрмәјин: нә әса, нә һејбә, нә чөрәк, нә пул, нә дә дәјишәк көјнәк*.+ 4 Һансы евә ҝирсәниз, орада галын вә орадан да јола дүшүн.+ 5 Һарада сизи гәбул етмәсәләр, һәмин шәһәрдән чыханда онлара гаршы шәһадәт олараг ајағынызын тозуну чырпын*».+ 6 Шаҝирдләр јола чыхдылар. Онлар бүтүн о әразини кәндбәкәнд ҝәзиб мүждәни тәблиғ едир вә хәстәләрә шәфа верирдиләр.+ 7 Һаким Һирод* бу һадисәләрдән хәбәр тутанда чашбаш галды, чүнки бәзиләри дејирдиләр ки, Јәһја дирилиб.+ 8 Диҝәрләри Илјасын зүһур етдијини, башгалары исә гәдимдәки пејғәмбәрләрдән биринин дирилдијини сөјләјирдиләр.+ 9 Һирод деди: «Јәһјанын бојнуну вурдурмушам,+ бәс ҝөрәсән, барәсиндә бу гәдәр сөһбәт ҝедән бу адам кимдир?» Буна ҝөрә дә Исаны ҝөрмәк истәјирди.+ 10 Һәвариләр гајыдыб ҝөрдүкләри ишләри Исаја данышдылар.+ Онда Иса онлары ҝөтүрүб хәлвәтҹә Бејтсәјда адланан шәһәрә ҝетди.+ 11 Ҹамаат бундан хәбәр тутуб онун далынҹа јолланды. Иса онлары меһрибанлыгла гаршылады, онлара Аллаһын Падшаһлығы һаггында данышмаға башлады вә шәфаја еһтијаҹы оланлары сағалтды.+ 12 Јаваш-јаваш гаш гаралырды. Бу вахт он ики һәвариси онун јанына ҝәлиб деди: «Бура чөллүкдүр, ҹамааты бурах әтрафдакы кәндләрә, обалара ҝедиб ҝеҹәләмәјә бир јер тапсынлар, бир шеј јесинләр».+ 13 Лакин Иса онлара деди: «Сиз онлара јемәк верин».+ Шаҝирдләр дедиләр: «Онда ҝәрәк ҝедиб бу гәдәр ҹамаата јемәк алаг. Чүнки беш чөрәкдән вә ики балыгдан савајы һеч нәјимиз јохдур». 14 Орада тәхминән беш мин киши варды. Онда Иса деди: «Онлары дәстә-дәстә, әлли-әлли отурдун». 15 Шаҝирдләр ҹамааты әјләшдирдиләр. 16 Иса беш чөрәји вә ики балығы әлинә ҝөтүрдү. Ҝөјә бахды вә бәрәкәт диләди. Сонра чөрәји бөлдү, ҹамаата пајламаг үчүн чөрәји вә балығы шаҝирдләринә верди. 17 Һамы јејиб дојду вә артыг галмыш тикәләрдән он ики сәбәт јығылды.+ 18 Даһа сонра Иса тәкликдә дуа едәндә шаҝирдләри јанына ҝәлдиләр. Иса онлардан сорушду: «Ҹамаат нә дејир? Мән кимәм?»+ 19 Онлар ҹаваб вердиләр: «Кимиси дејир Вәфтизчи Јәһјасан, кимиси дејир Илјассан. Башгалары исә дејир ки, гәдимдә јашамыш пејғәмбәрләрдән бири дирилиб».+ 20 Иса онлардан сорушду: «Бәс сиз нә дејирсиниз, мән кимәм?» Бутрус ҹаваб верди: «Аллаһын Мәсиһи».+ 21 Иса онларла ҹидди данышыб бәрк-бәрк тапшырды ки, буну һеч кәсә демәсинләр+ 22 вә әлавә етди: «Инсан Оғлу чохлу әзијјәт чәкмәли, ағсаггаллар, бөјүк каһинләр вә мирзәләр ону рәдд етмәли, о өлмәли+ вә үчүнҹү ҝүндә дирилмәлидир».+ 23 Сонра о һамыја деди: «Ким ардымҹа ҝәлмәк истәјирсә, гој өзүнү инкар етсин,+ ишҝәнҹә дирәјини* ҝөтүрүб ҝүнбәҝүн дашысын вә даима ардымҹа ҝәлсин.+ 24 Һәјатыны хилас етмәк истәјән ону итирәҹәк, амма һәјатыны мәним уғрумда итирән ону хилас едәҹәк.+ 25 Доғрудан да, әҝәр инсан бүтүн дүнјаја саһиб оларса, амма һәјатыны итирәрсә, јахуд һәјаты тар-мар оларса, бунун она нә фајдасы?+ 26 Ким мәндән вә сөзләримдән утанарса, инсан Оғлу да өзүнүн, Атасынын вә мүгәддәс мәләкләрин әзәмәтилә ҝәләндә һәмин адамы шаҝирди адландырмаға утанаҹаг.+ 27 Ешидин вә аҝаһ олун, бурада дуранлардан бәзиләри Аллаһын Падшаһлығыны ҝөрмәмиш өлмәјәҹәк».+ 28 Бу сөһбәтдән тәхминән сәккиз ҝүн сонра Иса Бутрусу, Јәһјаны вә Јагубу ҝөтүрүб дуа етмәк үчүн даға чыхды.+ 29 Дуа етдији заман онун симасы дәјишди вә либасы дүмағ ағарды. 30 Бирдән онунла ики адам данышмаға башлады. Бунлар Муса вә Илјас иди. 31 Онлар әзәмәтлә пејда олдулар вә Јерусәлимдә баш верәҹәк һадисәдән, Исанын дүнјадан ајрылмасындан сөһбәт етмәјә башладылар.+ 32 Бутрус вә онун јолдашлары мүрҝүләјирдиләр. Онлар там ојананда Исанын ҹалалыны+ вә јанында дуран ики адамы ҝөрдүләр. 33 Бу ики нәфәр Исадан ајрыларкән Бутрус она деди: «Мүәллим, бизим бура ҝәлмәјимиз нә јахшы олду! Гој биз үч чадыр гураг: бирини сәнә, бирини Мусаја, бирини дә Илјаса». О, нә дедијини өзү дә билмирди. 34 Бутрус һәлә данышаркән онларын башы үстүнә булуд јығылды. Онлар булудун ичиндә галдыгда бәрк горхдулар. 35 Булуддан бир сәс+ ҝәлди: «Бу, Мәним Оғлумдур, ону сечмишәм.+ Она гулаг асын».+ 36 Бу сәс ҝәләндә онлар ҝөрдүләр ки, Иса тәкдир. Онлар ҝөрдүкләрини о вахт ҝизли сахладылар вә һеч кәсә данышмадылар.+ 37 Ертәси ҝүн дағдан дүшәндә Исаны бөјүк бир издиһам гаршылады.+ 38 Ҹамаатын ичиндән бир киши гышгырды: «Устад, сәнә јалварырам, нә олар, бир оғлума бах, о, мәним јеҝанә өвладымдыр.+ 39 Бир ҹин* ону тутур, оғлум гәфләтән гышгырыр, гыҹ олур, ағзы көпүкләнир вә ҹин ону там үзәндән сонра һандан-һана ондан әл чәкир. 40 Шаҝирдләринә јалвардым ки, ҹини говсунлар, амма баҹармадылар». 41 Иса деди: «Еј имансыз вә јолуну азмыш нәсил!+ Нә вахта гәдәр аранызда олаҹағам? Нә вахта гәдәр сизә дөзәҹәјәм? Оғлуну бура ҝәтир».+ 42 Оғлан Исаја јахынлашанда ҹин ону јерә сәрди вә о, гыҹ олуб шиддәтлә чырпынмаға башлады. Иса мурдар руһа һөкм етди, оғланы сағалдыб атасына верди. 43 Һамы Аллаһын мөһтәшәм ҝүҹүнә һејран галды. Ҹамаат онун етдикләринә һејран галаркән о, шаҝирдләринә деди: 44 «Сөзләрими диггәтлә динләјин вә јадынызда јахшы сахлајын: инсан Оғлуну әлә верәҹәкләр».+ 45 Лакин шаҝирдләр онун нә демәк истәдијини баша дүшмәдиләр. Бу, онлардан ҝизләдилмишди ки, бунун мәнасыны анламасынлар. Амма бу һагда сорушмаға да горхурдулар. 46 Бундан сонра онлар кимин даһа бөјүк олдуғу барәдә мүбаһисә етмәјә башладылар. + 47 Иса онларын үрәјиндәкиләри билдијиндән балаҹа бир ушағы ҝөтүрүб јанына гојду 48 вә белә деди: «Бу балаҹа ушағы мәним хатиримә гәбул едән мәни дә гәбул едир. Мәни гәбул едән исә мәни ҝөндәрәни гәбул едир.+ Аранызда ән тәвазөкар кимдирсә*, бөјүк одур».+ 49 Онда Јәһја деди: «Мүәллим, биз бир адам ҝөрдүк. О, сәнин адынла ҹинләри говурду. Биз она мане олмаға чалышдыг, чүнки о, бизимлә ҝәзмир».+ 50 Лакин Иса деди: «Она мане олмајын, чүнки сизә гаршы чыхмајан сизин тәрәфиниздәдир». 51 Исанын ҝөјә галдырылмасы вахты јахынлашырды.+ О, Јерусәлимә ҝетмәк гәтијјәтиндә иди 52 вә габағынҹа адамларыны ҝөндәрди. Онлар Иса үчүн һазырлыг ҝөрмәкдән өтрү јола дүшдүләр вә ҝәлиб сәмәријјәлиләрин бир кәндинә чыхдылар. 53 Амма оранын ҹамааты Исаны гәбул етмәди,+ чүнки о, Јерусәлимә ҝетмәји гәрарлашдырмышды. 54 Шаҝирдләрдән Јагуб вә Јәһја+ буну ҝөрәндә дедиләр: «Аға, истәјирсән дејәк ҝөјдән алов ҝәлиб бунлары мәһв етсин?»+ 55 Иса дөнүб онлары данлады. 56 Сонра башга кәндә ҝетдиләр. 57 Онлар јолла ҝедәркән бир нәфәр Исаја деди: «Сән һара ҝетсән, мән дә сәнин ардынҹа ҝедәҹәјәм». 58 Лакин Иса она деди: «Түлкүләрин дә, ҝөј гушларынын да јувасы вар, амма инсан Оғлунун башыны гојмаға белә, јери јохдур».+ 59 Башга адама исә: «Ардымҹа ҝәл», — деди. О адам ҹаваб верди: «Аға, иҹазә вер, әввәлҹә ҝедим атамы дәфн едим».+ 60 Лакин Иса деди: «Гој өлүләр+ өз өлүләрини дәфн етсинләр, сән исә ҝет һәр јердә Аллаһын Падшаһлығыны тәблиғ ет».+ 61 Башга бириси деди: «Аға, сәнин ардынҹа ҝедәҹәјәм, амма иҹазә вер ҝедим әввәл евдәкиләрлә сағоллашым». 62 Иса она деди: «Әлини хышын үстүнә гојуб архадакы шејләрә бахан+ адам Аллаһын Падшаһлығына лајиг дејил».+\n^ Һирод Антипа. Лүғәтә бах.\n^ Һәрфән: руһ.\n^ Јахуд аранызда ким кичик кими давранырса.


Q=2	C=2	SS=1	LS=0	PS=0	DC=0	LC=0	SD=0	BS=2	G0=158	G1=115	G2=37	DLID=az_RU	BODY=Һәннәнин дуалары онун ҝүҹлү иман саһиби олдуғуну ҝөстәрир | Әсил иман\n1, 2. а) Нәјә ҝөрә Һәннә јола һәвәссиз һазырлашыр? б) Һәннәнин әһвалатындан нә өјрәнирик?\nҺӘННӘ јола һазырлыг ҝөрә-ҝөрә фикрини дағытмаға чалышыр. Бу ҝүн ҝөзәл ҝүндүр: һәр ил олдуғу кими, бу ил дә Һәннәнин әри Әлгәна аиләсини ҝөтүрүб Шилоја, бајрам ҝүнләриндә мүгәддәс чадырда ибадәт етмәјә ҝедир. Јеһова Аллаһ бу ҹүр мәрасимләрин хош овгатда кечмәсини истәјир. (Ганунун тәкрары 16:15 ајәсини оху.) Сөзсүз, Һәннә ушаглыгдан бу бајрамлары севир, амма сон илләр һәр шеј дәјишиб.\n2 Әлгәна Һәннәни чох севир. Лакин онун Фәнинә адында башга арвады да вар. Бу гадын Һәннәнин һәјатыны зәһәрә дөндәриб, һәтта бајрам ҝүнләриндә дә онун гәлбинә јара вурмаг үчүн фүрсәт тапыр. Ҝәлин ҝөрәк о, буну неҹә едир вә Һәннәнин иманы она бу әзаба дөзмәјә неҹә көмәк едир. Әҝәр чәтинликләр сизин дә севинҹинизи әлиниздән алыбса, онда Һәннәнин әһвалатыны охујун. Охудугларыныздан тәсәлли тапаҹагсыныз.\n«Ахы нијә үрәјини сыхырсан?»\n3, 4. Һәннәнин һансы ики дәрди вар вә нәјә ҝөрә онлара дөзмәк чәтиндир?\n3 Һәннәнин ики дәрди вар. Биринҹисинә бәлкә дә неҹәсә чарә гыла биләр, икинҹисининсә чарәси онун әлиндә дејил. Бир дәрди одур ки, әринин башга арвады да вар вә бу гадын она ҝөз вериб, ишыг вермир. О бири дәрди исә сонсуз олмасыдыр. Сонсузлуг өвлад истәјән һәр бир гадын үчүн ағыр дәрддир. Һәннәнин јашадығы ҹәмијјәтдә исә бу, даһа да ағыр дәрд иди. Һәр бир аилә нәслин давам етмәси үчүн үмидини ушағына бағлајырды. О вахтлар сонсузлуг рүсвајчылыг сајылырды.\n4 Фәнинә олмасајды, Һәннә бу дәрдә биртәһәр дөзәрди. Чохарвадлылыг һеч бир аиләјә хошбәхтлик ҝәтирмәјиб. Белә аиләләрдә һәмишә рәгабәт, чәкишмә вә ағры-аҹы олуб. Чохарвадлылыг Јеһова Аллаһын Әдән бағында гојдуғу гајдаја, тәкарвадлылыға зиддир (Јар. 2:24). Мүгәддәс Китабда чохарвадлылыг јахшы бир шеј кими гәләмә верилмир. Әлгәнанын аиләсиндә баш верән хошаҝәлмәз һадисәләр буна әјани нүмунәдир.\n5. Нәјә ҝөрә Фәнинә Һәннәни ҝөзүмчыхдыја салыб вә о, Һәннәнин үрәјинә неҹә јара вурур?\n5 Әлгәна Һәннәни чох севир. Јәһуди рәвајәтинә әсасән, о, әввәлҹә Һәннәни, бир нечә ил сонра исә Фәнинәни алмышды. Бунун һәгигәт олдуғуну дәгиг дејә билмәрик, амма бир шеј јәгиндир: Фәнинә Һәннәнин пахыллығыны чәкир вә һәр фүрсәтдән истифадә едиб ону јаралајыр. Фәнинәнин Һәннәдән үстүнлүјү дүнјаја өвлад ҝәтирмәсидир. О, бир-биринин ардынҹа ушаг доғур вә һәр дәфә ушағы оланда даһа да гүрурланыр. О, Һәннәнин һалына аҹымаг, она үрәк-дирәк вермәк әвәзинә, јарасына дуз сәпир. Мүгәддәс Китабда дејилир ки, Фәнинә «ону әлә салыб дилхор едирди» (1 Ишм. 1:6). Онун мәгсәди Һәннәјә әзаб вермәкдир вә о, мәгсәдинә чатыр.\nСонсузлуг Һәннәнин гәлбини губар едиб, Фәнинә исә елә һеј онун ҝөјнәјән јарасына дуз сәпир\n6, 7. а) Нәјә ҝөрә Һәннә Әлгәнаја һәр шеји ачыб данышмырды? б) Һәннәнин сонсузлуғу Јеһованын ондан наразы олдуғуну ҝөстәрир? (Һашијәјә бах.)\n6 Һәр ил Шилоја зијарәтә ҝедәндә Һәннәни инҹитмәк үчүн Фәнинәнин әлинә ҝирәвә дүшүрдү. Әлгәна орада кәсдији гурбандан Фәнинәнин оғул-гызларынын һамысына пај верәрди. Өвлады олмајан Һәннәјә исә хүсуси пај верәрди. Фәнинә Һәннәнин габағында гүррәләнәр, сонсуз олдуғуну башына гахарды. Јазыг Һәннә дә ағлајар, иштаһасы күсәрди. Әлгәна севимли арвадынын гәм-гүссә ичиндә олдуғуну, һеч нә јемәдијини ҝөрүб она тәсәлли верәр, дејәрди: «Һәннә, нә үчүн ағлајырсан, нијә јемәк јемирсән, ахы нијә үрәјини сыхырсан? Мәҝәр мән сәнин үчүн он оғулдан да артыг дејиләм?» (1 Ишм. 1:4—8).\n7 Әлгәна һәссас гәлбли инсан иди. О, Һәннәнин кәдәринин сонсузлуғу илә бағлы олдуғуну баша дүшүрдү *. Сөзсүз ки, Әлгәнанын ону севдијини билмәк Һәннәјә хош иди. Фикир вердинизсә, Әлгәна Фәнинәнин һәрәкәтиндән сөз ачмырды. Һәннә дә бу барәдә она һеч нә демирди. Јәгин Һәннә дүшүнүрдү ки, нә исә десә, анҹаг өзүнә пислик етмиш олаҹаг. Әлгәна билсәјди, нә дәјишәҹәкди? Бирдән Фәнинәнин, өвладларынын вә гуллугчуларынын она мүнасибәти даһа да пис олду? Онда Һәннә өз евиндә өзүнү јад һисс едәрди.\nЕвдә пис мүнасибәт ҝөрән Һәннә Јеһова Аллаһдан көмәк диләди\n8. Кимсә бизә пислик, һагсызлыг едәндә нәји јадда сахламалыјыг?\n8 Бәлкә дә, Фәнинәнин һәрәкәтләриндән Әлгәнанын хәбәри јох иди, амма Јеһова Аллаһ һәр шеји ҝөрүрдү. Мүгәддәс Китабда ҝөстәрилир ки, Аллаһын ҝөзүндән һеч нә јајынмыр. Бу, пахыллыгдан, аҹыгдан ирәли ҝәләрәк кәнардан ади ҝөрүнән һәрәкәтләрлә башгасыны инҹидән инсанлара ҹидди хәбәрдарлыгдыр. Һәннә кими мәсум вә сүлһсевәр инсанлар исә әминдирләр ки, вахты ҝәләндә адил Аллаһ лазым билдији тәрздә һәр шеји өз јолуна гојаҹаг. Буну билмәк онлара тәскинлик ҝәтирир. (Ганунун тәкрары 32:4 ајәсини оху.) Ҝөрүнүр, Һәннә дә буна әмин иди, чүнки о, көмәк үчүн Јеһова Аллаһа үз тутду.\n«Артыг онун чөһрәсиндә кәдәр олмады»\n9. Һәннәнин ҝүнүсүнә ҝөрә зијарәтдән галмамасындан нә өјрәнирик?\n9 Сәһәр тәзәҹә ачылыб. Бүтүн аилә, бөјүклү-кичикли, Шилоја ҝетмәјә һазырлашыр. Онлар дағлы-тәпәли Әфраим бөлҝәсиндә 30 километрдән артыг јолу пијада гәт етмәлидирләр *. Бу сәфәр һарадаса бир-ики ҝүн чәкәҹәк. Һәннә билир ки, ҝүнүсү бу дәфә дә динҹ дуран дејил. Буна бахмајараг, зијарәтдән галмыр. Бу, бизим үчүн ҝөзәл нүмунәдир. Һеч вахт јол вермәмәлијик ки, киминсә пис рәфтары бизи Јеһова Аллаһа ибадәтдән сахласын. Буна јол версәк, чәтинликләрә таб ҝәтирмәјимиз үчүн Јеһова Аллаһын тәгдим етдији көмәкдән өзүмүзү мәһрум етмиш оларыг.\n10, 11. а) Нәјә ҝөрә Һәннә имкан јаранан кими мүгәддәс чадыра ҝедир? б) Һәннә неҹә дуа едир?\n10 Онлар бүтүн ҝүнү әјри-доланбаҹ дағ јоллары илә ҝедәрәк нәһајәтдә Шилоја јахынлашырлар. Шило тәпәнин үстүндә јерләшир, ону һәр тәрәфдән һүндүр тәпәләр әһатә едир. Шәһәрә јахынлашдыгҹа јәгин Һәннә Јеһова Аллаһа нә һагда дуа едәҹәјини фикирләшир. Мәнзилбашына чатанда бүтүн аилә јемәјә отурур. Имкан јаранан кими Һәннә Јеһова Аллаһын мүгәддәс чадырына ҝедир. Баш каһин Әли дә бурададыр, о, гапынын јанындакы күрсүдә отуруб. Һәннә ону ҝөрмүр, чүнки бүтүн фикрини дуаја ҹәмләјиб. О әминдир ки, бурада етдији дуалар гәбул олунаҹаг. Һеч ким онун дәрдини баша дүшмәсә дә, ҝөјдәки Јарадан ону јахшы баша дүшүр. О, дәрддән гәһәрини боға билмәјиб ағламаға башлајыр.\n11 Һәннә һычгыра-һычгыра ағлајараг үрәјини Јеһова Аллаһа бошалдыр. Гәлбиндә дәрдини дилләндирдикҹә додаглары титрәјир. Дурмадан дуа едиб дәрд-сәрини Аллаһа әрз едир, Ондан өвлад диләјир. Амма Һәннә Аллаһдан тәкҹә нә исә уммур, о өзү дә Аллаһын јолунда нә исә етмәк истәјир. Јеһова Аллаһа нәзир едиб дејир ки, оғлу олса, ону өмүрлүк ибадәтә һәср едәҹәк (1 Ишм. 1:9—11).\n12. Дуа илә бағлы нәји јадда сахламалыјыг?\n12 Һәннә дуа етмәкдә Аллаһын бүтүн хидмәтчиләринә ҝөзәл өрнәкдир. Јеһова истәјир ки, биз валидејнинә етибар едән ушаг кими Она үрәјимизи ачаг, фикирләримизи, һиссләримизи чәкинмәдән Она билдирәк. (Зәбур 62:8; 1 Салоникилиләрә 5:17 ајәләрини оху.) Мүгәддәс Китабда јазылыб: «Бүтүн гајғыларынызы Онун үзәринә гојун, чүнки О, гајғынызы чәкир» (1 Бут. 5:7). Нә хош сөзләрдир!\n13, 14. а) Әли һансы сәһв гәнаәтә ҝәлир? б) Һәннә бизә һансы ҝөзәл нүмунәни гојуб?\n13 Бәли, һеч бир инсан Јеһова Аллаһ гәдәр шәфгәтли, гајғыкеш ола билмәз. Һәннә ҝөз јашы төкә-төкә дуа едән заман бир сәс ону сәксәндирир. Бу сәс баш каһин Әлинин сәсидир. О, бајагдан Һәннәни мүшаһидә едир. Әли онун додагларынын тәрпәндијини, ағладығыны ҝөрүб: «Нә гәдәр сәрхошлуг едәҹәксән? Бәсдир шәраб ичдин!» — дејир. Әли Һәннәнин һалыны сорушмаг әвәзинә, тәләм-тәләсик нәтиҹә чыхарыр, елә билир ки, о, сәрхошдур (1 Ишм. 1:12—14).\n14 Бу пәришан һалында әсассыз иттиһам ешитмәк, өзү дә кимин-кимин һөрмәтли бир адамын дилиндән, сөзсүз ки, Һәннәјә пис тәсир едир. Амма о јол вермир ки, киминсә сәһви онун Јеһова Аллаһа ибадәтинә мане олсун. Бу, бизим үчүн ҝөзәл нүмунәдир! Һәннә һөрмәтҹил шәкилдә вәзијјәти Әлијә баша салыр. Әли исә сәһвини баша дүшүб, мүлајимҹәсинә она дејир: «Саламат ҝет, гој Исраилин Аллаһы сәни мурадына чатдырсын» (1 Ишм. 1:15—17).\n15, 16. а) Һәннә үрәјини Аллаһа бошалдандан сонра нә һисс етди? б) Гәм-кәдәр бизи боғанда нә етмәлијик?\n15 Һәннә мүгәддәс чадырда Аллаһа үрәјини бошалдандан вә ибадәт едәндән сонра нә һисс етди? Мүгәддәс Китабда јазылыб ки, Һәннә «ҝетди вә јемәк једи. Артыг онун чөһрәсиндә кәдәр олмады» (1 Ишм. 1:18). Һәннәнин үрәјинә раһатлыг, јүнҝүллүк чөкдү. О, ағыр гәм јүкүнү Гүдрәтли Јараданынын үзәринә гојмушду. (Зәбур 55:22 ајәсини оху.) Мәҝәр елә бир мүшкүл вар ки, Аллаһ ону һәлл едә билмәсин? Хејр, олмајыб, јохдур, олмајаҹаг!\n16 Гәм-кәдәр бизи боғанда Һәннә кими үрәјимизи дуалары ешидән Јеһова Аллаһа бошалтмалыјыг (Зәб. 65:2). Иманла дуа етсәк, гәм-кәдәрин јерини «Аллаһын һәр бир ағылдан үстүн олан сүлһү» тутаҹаг (Филип. 4:6, 7).\n«Аллаһымыз кими гаја јохдур»\n17, 18. а) Әлгәна Һәннәнин нәзир демәсинә неҹә јанашыр? б) Фәнинә нәји баша дүшүр?\n17 Сәһәри ҝүн Һәннә илә Әлгәна мүгәддәс чадыра ҝедир. Јәгин Һәннә Аллаһа дедији нәзир барәдә артыг әринә данышыб. Исраиллиләрә верилән гануна әсасән, әр арвадынын ондан хәбәрсиз вердији әһди ләғв едә биләр (Сај. 30:10—15). Амма бу мөмин киши арвадынын әһдини ләғв етмир, әксинә, онунла бирликдә мүгәддәс чадырда Јеһова Аллаһа ибадәт едир, сонра да аиләсини ҝөтүрүб Рамаја гајыдыр.\n18 Бәс ҝөрәсән, Фәнинә нә вахт баша дүшүр ки, артыг Һәннәнин ганыны гаралда билмәјәҹәк? Бу һагда Мүгәддәс Китабда һеч нә дејилмир. Амма «артыг [Һәннәнин] чөһрәсиндә кәдәр олмады» сөзләри ҝөстәрир ки, о ҝүндән етибарән Һәннәнин кефи јахшы олур. Ҝөрүнүр, Фәнинә ҹәһдләринин боша чыхдығыны тезликлә баша дүшүр. Бундан сонра Мүгәддәс Китабда бир дә Фәнинәнин ады чәкилмир.\n19. а) Һәннә Аллаһдан һансы пајы алыр? б) Һәннәнин оғлуна Ишмуил адыны вермәси нәји ҝөстәрир?\n19 Ҝүнләр, ајлар кечир. Һәннәнин гәлбиндәки раһатлыг ҹошгун севинҹлә әвәз олунур. О һамилә галыр. Һәннә бир ан белә, јаддан чыхармыр ки, бу өвлад она Јеһова Аллаһдан пајдыр. Оғлу доғуланда онун адыны Ишмуил гојур. Бу адын мәнасы «Аллаһын ады» демәкдир. Ҝөрүнүр, Һәннә Аллаһын адына сығындығы үчүн ушағына бу ады верир. Һәмин ил о, аиләси илә бирҝә Шилоја ҝетмир. Үч ил, ушағы сүддән ајырана гәдәр евдә галыр. Сонра исә өзүнү әзиз баласындан ајрылаҹағы ҝүнә һазырлајыр.\n20. Һәннә илә Әлгәна Јеһова Аллаһа дедикләри нәзири неҹә јеринә јетирирләр?\n20 Һәннә архајындыр ки, мүгәддәс чадырда хидмәт едән гадынлар Ишмуилин гејдинә галаҹаглар. Амма јенә дә баласындан ајрылмаг онун үчүн чәтиндир. Ахы Ишмуил һәлә чох балаҹадыр. Һәм дә һансы ана көрпәсиндән ајрылмаг истәјәр? Анҹаг Һәннә илә Әлгәна дедикләри нәзири ҹандәрди јох, үрәкдән јеринә јетирирләр, оғулларыны Шилоја ҝәтириб Аллаһа ибадәтә һәср едирләр. Һәмчинин Аллаһын евиндә гурбан кәсирләр. Сонра Һәннәнин үч ил әввәл дедији нәзири Әлијә хатырладараг Ишмуили она верирләр.\nИшмуил хошбәхт ушагдыр ки, Һәннә кими анасы вар\n21. Һәннәнин дуасы онун бөјүк иман саһиби олдуғуну неҹә ҝөстәрир? (Һәмчинин « Дәрин мәналы дуалар» адлы чәрчивәјә бах.)\n21 Сонра Һәннә дуа едиб Јеһова Аллаһы мәдһ едир. Аллаһ бу дуаны мәгбул сајыб Өз Кәламына јаздырыб. Һәмин дуаны 1 Ишмуил 2:1—10 ајәләриндә охуја биләрик. Бу ајәләрин һәр кәлмәсиндән Һәннәнин бөјүк иман саһиби олдуғу ҝөрүнүр. О, Јеһова Аллаһын мөһтәшәм гүдрәтини вәсф едир: Аллаһ тәкәббүрлү инсанлары алчалдыр, мәзлумлары уҹалдыр, кимини өлүмә тәслим едир, кимини өлүмдән гуртарыр. Һәннә, һәмчинин Аллаһын мүгәддәслијини, әдаләтини вә сәдагәтини мәдһ едиб дејир: «Аллаһымыз кими гаја јохдур». Бәли, Јеһова Аллаһ етибарлы Аллаһдыр, Она үз тутан мәзлумлара, фәгирләрә сығынаҹагдыр. О, һеч вахт дәјишмир!\n22, 23. а) Нәјә ҝөрә демәк олар ки, Ишмуил ата-анасынын севҝисиндән мәһрум дејилди? б) Јеһова Аллаһ Һәннәјә даһа һансы мүкафаты верир?\n22 Ишмуил бәхтәвәрдир ки, онун белә иманлы анасы вар. О, анасындан өтрү дарыхса да, һеч вахт өзүнү атылмыш һисс етмир. Анасы һәр ил Шилоја ҝәлир вә мүгәддәс чадырда ҝејмәк үчүн она өз әли илә тикдији көјнәји ҝәтирир. Көјнәјин һәр илмәси ана мәһәббәтиндән, ана гајғысындан хәбәр верир. (1 Ишмуил 2:19 ајәсини оху.) Ҝәлин бир анлыға тәсәввүр едәк: Һәннә ҝәтирдији көјнәји оғлуна ҝејиндирир, үстүнү сығаллајыр, баласына мәһәббәтлә бахыб ширин-ширин сөзләр дејир, ону тәрифләјир. Белә бир ананын өвлады олмаг әсил хошбәхтликдир! Ишмуил дә бөјүјүб валидејнләри вә бүтүн Исраил халгы үчүн хејирли инсан олур.\n23 Јеһова Аллаһ Һәннәјә нәзәр салыр, она даһа беш өвлад нәсиб едир (1 Ишм. 2:21). Амма Һәннә үчүн ән дәјәрли шеј Јеһова Аллаһла мүнасибәти, илдән-илә мөһкәмләнән достлуғудур. Ҝәлин Һәннәдән өрнәк алаг, онда биз дә бу ҹүр шәрәфә наил оларыг!\nДәрин мәналы дуалар\n1 Ишмуил 1:11 вә 2:1—10 ајәләриндә Һәннәнин ики дуасы гәләмә алыныб. Бу дуаларда бир сыра мараглы мәгамлар вар. Ҝәлин онлардан бәзиләрини нәзәрдән кечирәк.\nБиринҹи дуада Һәннә Аллаһа «Ордулар Аллаһы Јеһова» дејә мүраҹиәт едир. Мүгәддәс Китабда Аллаһа бу ҹүр мүраҹиәт едән илк инсан Һәннә олуб. Мүгәддәс Китабда бу ифадәјә үмумиликдә 285 дәфә раст ҝәлинир вә Аллаһын сајсыз-һесабсыз мәләкләрә башчылыг етдијини ҝөстәрир.\nМараглыдыр ки, Һәннә икинҹи дуасыны оғлу доғуланда јох, әри Әлгәна илә бир јердә оғлуну Шилоја апарыб Аллаһа ибадәтә һәср едәндә сөјләмишди. Бу ҝөстәрир ки, Һәннә ҝүнүсү Фәнинәни сусдурдуғуна ҝөрә јох, Јеһова Аллаһдан немәт алдығына ҝөрә севинирди.\nҺәннә дуасында «Јеһова мәнә гүввәт верди» демишди (1 Ишм. 2:1). Орижинал мәтндә бу ајәдә «Јеһова бујнузуму јүксәлтди» јазылыб. Јәгин Һәннә бу сөзләри өкүзүн гүввәтли бујнузуну нәзәрдә тутараг демишди.\nҺәннәнин дуада Аллаһын мәсһ едилмиши һагда дедији сөзләр пејғәмбәрлик сајылыр. Мәсһ едилмиш вә мәсиһ сөзләри ејни ибрани сөзүнүн тәрҹүмәсидир. Мүгәддәс Китабда бу сөзү ҝәләҹәк мәсһ едилмиш падшаһа аид ишләдән илк инсан Һәннә олмушду (1 Ишм. 2:10).\nТәхминән мин ил сонра Иса пејғәмбәрин анасы Мәрјәм Һәннәнин дуада сөјләдији сөзләрә бәнзәр сөзләрлә Јеһова Аллаһы мәдһ етмишди (Лука 1:46—55). (17-ҹи фәслә бах.)\n^ абз. 7 Мүгәддәс Китабда дејилир ки, Јеһова Аллаһ Һәннәјә өвлад вермәмишди. Бу, о демәк дејил ки, Аллаһ бу мөмин вә тәвазөкар гадындан наразы иди (1 Ишм. 1:5). Бәзән Аллаһын нәјәсә мүвәггәти олараг изин вердијини ҝөстәрмәк үчүн Мүгәддәс Китабда белә јазылыр.\n^ абз. 9 Еһтимал вар ки, Әлгәнанын доғма јурду Рама Иса пејғәмбәрин дөврүндәки Ариматај шәһәри олуб. Буна әсасән дејә биләрик ки, Рамајла Шило арасындакы мәсафә 30 километр иди.\nЧәтинликләрә бахмајараг, Һәннә иманлы инсан олдуғуну неҹә ҝөстәрди?\nҺәннәнин дуаларындан онун иман саһиби олдуғу неҹә ҝөрүнүр?\nНәјә ҝөрә Јеһова Аллаһ Һәннә кими садиг бәндәләрини әзиз тутур?\nҺансы саһәләрдә Һәннәнин иманыны өрнәк ҝөтүрә биләрсиниз?


Q=10	C=0	SS=0	LS=10	PS=0	DC=0	LC=0	SD=0	BS=2	G0=3	G1=3	G2=1	DLID=az_RU	BODY=Nur-az.com - Али-Муһәммәдин (әлејһимус-сәлам) зикри\n18 Октјабр 2021\n10 Рәбиүләввәл 1443\n26 Меһр 1400\n02 Мај 2017\nАли-Муһәммәдин (әлејһимус-сәлам) зикри\n"Мәним нәсәбимдән (нәслимдән) башга бүтүн нәсәбләр гијамәт ҝүнү кәсиләр."\nӘзиз Ислам Пејғәмбәри (сәллаллаһу әлејһи вә алиһи) бујурду:\n“Мәнә нагис салават ҝөндәрмәјин!.”\nСорушдулар: Нагис салават неҹәдир (һансыдыр)?\nАллаһын Рәсулу (сәлләллаһу әлејһи вә алиһи) бујурду: Нагис салават будур ки, “Аллаһуммә сәлли әла Муһәммәд” вә ардыны давам етмәмәјиниздир. Әксинә ҝәрәк дејәсиниз: “Аллаһуммә сәлли әла Муһәммәд вә али Муһәммәд.”\nАллаһын Рәсулу (сәлләллаһу әлејһи вә алиһи) бујурду:\n“Нагис салаваты (Али Муһәммәди зикр етмәдән) мәним үчүн дилинизә ҝәтирмәјин; әксинә мәним Әһли-Бејтимә дә салават ҝөндәрин вә салават заманы онлары нәзәриниздән гачырмајын; Чүнки мәним нәсәбимдән (нәслимдән) башга бүтүн нәсәбләр гијамәт ҝүнү кәсиләр.”\nДуанын башланғыҹында салават\nИмам Садиг (әлејһиссәлам) бујурду:\n“Сизин һәр биринизә лазымдыр ки, бөјүк вә әзәмәтли Аллаһын гаршысында һаҹәтинизи ашкар (билдирән) едән заман Илаһи ситајишлә башласын вә Пејғәмбәр (сәлләллаһу әлејһи вә алиһи) вә онун Әһли-Бејтинә тәриф десин. Сонра исә өз тәгсир вә ҝүнаһларыны етираф едәрәк Аллаһдан һаҹәтини истәсин.”


Q=16	C=0	SS=0	LS=10	PS=6	DC=0	LC=0	SD=0	BS=1	G0=27	G1=18	G2=14	DLID=az_RU	BODY=Һизгијал 13 | Онлајн Мүгәддәс Китаб | Јени дүнја тәрҹүмәси\nЈаланчы пејғәмбәрләрә гаршы һөкм (1—16)\nМалалы диварлар учаҹаг (10—12)\nЈаланчы пејғәмбәр гызлара гаршы һөкм (17—23)\n13 Мәнә јенә дә Јеһованын сөзү назил олду: 2 «Еј бәни-адәм, Исраил пејғәмбәрләринин әлејһинә пејғәмбәрлик ет,+ өзләриндән пејғәмбәрлик ујдуранлара+ белә де: “Ешидин, ҝөрүн Јеһова нә дејир. 3 Күлли-Ихтијар Јеһованын сөзү будур: “Һеч нә ҝөрмәјә-ҝөрмәјә өз-өзләриндән илһамланан ахмаг пејғәмбәрләрин вај һалына!+ 4 Еј Исраил, сәнин пејғәмбәрләрин харабалыглар арасында ҝәзишән түлкүләрә охшајыр. 5 Јеһованын ҝүнүндә+ Исраил дөјүшдә дуруш ҝәтирә билсин дејә, сиз чыхыб Исраил еви үчүн дивардакы учуг јерләри тәмир едән дејилсиниз”.+ 6 “Онлар јалан вәһјләр алыр, ҝәләҹәјә даир јалан хәбәрләр сөјләјирләр. Мән Јеһова онлары ҝөндәрмәдијим һалда, “Јеһова белә-белә дејир” сөјләјирләр, һәлә бунунла бәрабәр, ҝөзләјирләр ки, сөзләри дүз чыхсын.+ 7 Сизә һеч нә билдирмәдијим һалда, “Јеһова белә-белә дејир” сөјләмәјинизә даһа нә ад вермәк олар? Бу, јалан вәһј дејил, бәс нәдир? Ҝәләҹәк барәдә јаландан хәбәр вермәк дејил?” 8 “Буна ҝөрә дә Күлли-Ихтијар Јеһованын сизә сөзү будур: “Сөјләдијиниз јаланлара, сахта вәһјләринизә ҝөрә Мән сизә гаршыјам”. Күлли-Ихтијар Јеһова белә бәјан едир.+ 9 Әлим сахта вәһјләр сөјләјән, јаландан ҝәләҹәк барәдә хәбәр верән пејғәмбәрләрә гаршы галхыб.+ Онлар Мәнә јахын олан инсанларын арасында олмајаҹаглар, адлары Исраил халгынын сијаһысына дүшмәјәҹәк, даһа Исраилә гајытмајаҹаглар. Онда биләҹәксиниз ки, Мән Күлли-Ихтијар Јеһовајам.+ 10 Һамысы она ҝөрәдир ки, сүлһ олмадығы һалда, онлар “сүлһ вә әмин-аманлыгдыр!” дејиб халгымы аздырырлар.+ Бири давамсыз аракәсмә дивар тикәндә онлар ҝәлиб мала вурурлар*”.+ 11 Онлара де ки, малаладыглары дивар учаҹаг. Лејсан јағаҹаг, ҝөјдән долу төкүләҹәк, гасырға гопуб бу дивары учураҹаг.+ 12 Дивар учанда сиздән сорушаҹаглар: “Бәс һаны вурдуғунуз мала?”+ 13 Одур ки, Күлли-Ихтијар Јеһова белә дејир: “Һиддәтимдән шиддәтли гасырға гопараҹағам, гејзләниб лејсан јағдыраҹағам, ҹошгун гәзәбимдән ҝөјдән долу јағаҹаг. 14 Малаладығыныз дивары учуруб јерлә јексан едәҹәјәм, бүнөврәси бајырда галаҹаг. Шәһәр дағыланда сиз дә онун ичиндә мәһв олаҹагсыныз. Онда биләҹәксиниз ки, Мән Јеһовајам”. 15 “Бүтүн гәзәбими диварын вә ону малалајанларын үстүнә төкәндә сизә дејәҹәјәм: “Артыг нә дивар вар, нә дә ону малалајанлар.+ 16 Јерусәлим үчүн пејғәмбәрлик едән, сүлһ олмаја-олмаја орада сүлһүн олаҹағы барәдә вәһјләр алан Исраил пејғәмбәрләри+ јоха чыхыб”. Күлли-Ихтијар Јеһова белә бәјан едир. 17 Инди исә, еј бәни-адәм, үзүнү халгынын пејғәмбәрлик ујдуран гызларына тут вә онлара гаршы пејғәмбәрлик ет. 18 Онлара де: “Күлли-Ихтијар Јеһова белә дејир: “Инсанлары овламаг үчүн ҹамаатын голуна гол бағы* тохујан, һәр адама бојуна ҝөрә баш өртүјү тикән гадынларын вај һалына. Демәли, сиз Мәним халгымы овламаға, өз ҹанынызы исә гуртармаға чалышырсыныз? 19 Сиз бир овуҹ арпадан, бир тикә чөрәкдән өтрү халгымын ичиндә адыма ләкә ҝәтирирсиниз.+ Чүнки јаланларыныза гулаг асан халгыма јалан данышыб өлүмә лајиг олмајан адамлары өлдүрүр, өлмәли адамлары исә сағ сахлајырсыныз”.+ 20 Одур ки, Күлли-Ихтијар Јеһова белә дејир: “Еј гадынлар, ҹамааты гуш кими овламаг үчүн ишләтдијиниз гол бағыларына гаршы өлчү ҝөтүрәҹәјәм. Онлары голларыныздан гопарыб атаҹағам. Гуш кими овладығыныз адамлары азадлыға бурахаҹағам. 21 Баш өртүкләринизи ҹыраҹағам, халгымы әлиниздән гуртараҹағам, артыг сизин үчүн шикар олмајаҹаглар. Онда биләҹәксиниз ки, Мән Јеһовајам.+ 22 Мән салеһ адама дәрд вермәдијим һалда, сиз јаланларынызла+ ону пәришан едирсиниз. Пис адамын исә голуна гүввәт верирсиниз,+ гојмурсунуз пис јолундан дөнүб сағ галсын.+ 23 Буна ҝөрә дә сиз, еј гадынлар, даһа һеч вахт јалан вәһјләр алмајаҹагсыныз, фалчылыг етмәјәҹәксиниз.+ Мән халгымы сизин әлиниздән гуртараҹағам. Онда биләҹәксиниз ки, Мән Јеһовајам”».\n^ Јәни кејфијјәтсиз тикилән аракәсмәни үздән мөһкәм ҝөстәрмәк үчүн мала вурурлар.\n^ Дирсәјә, јахуд биләјә бағланан тилсимли бағ.


Q=12	C=0	SS=0	LS=8	PS=4	DC=0	LC=0	SD=0	BS=1	G0=45	G1=27	G2=11	DLID=az_RU	BODY=Һәвариләрин ишләри 5 | Онлајн Мүгәддәс Китаб | Јени дүнја тәрҹүмәси\nҺәвариләрин ишләри 5:1—42\nҺәнәнја вә Сәфирә (1—11)\nҺәвариләрин ҝөстәрдији мөҹүзәләр (12—16)\nҺәбс вә азадлыг (17—21а)\nЈенидән Синедрион гаршысында (21б—32)\n«Биз инсанлара јох, һөкмдарымыз Аллаһа итаәт етмәлијик» (29)\nГәмлаилин мәсләһәти (33—40)\nЕв-ев тәблиғ (41, 42)\n5 Лакин Һәнәнја адында бир адам арвады Сәфирә илә бирҝә мүлкүнү сатды. 2 О, пулун бир гисмини ҝизләтди. Бундан арвадынын да хәбәри вар иди. Пулун галан һиссәсини ҝәтириб һәвариләрин габағына гојду.+ 3 Амма Бутрус она деди: «Һәнәнја! Неҹә олду ки, сән Шејтана ујуб мүгәддәс руһа+ јалан данышдын,+ тарланын пулунун бир һиссәсини ҝизләтдин? 4 Мәҝәр сатдығын торпаг әввәл сәнинки дејилди? Сатышдан алдығын пул сәнин ихтијарында дејилди? Бәс нә үчүн үрәјиндә белә нијјәт тутдун? Сән инсанлара јох, Аллаһа јалан сөјләдин». 5 Һәнәнја бу сөзләри ешидән кими јыхылыб өлдү. Бундан хәбәр тутан һәр кәс бәрк горхуја дүшдү. 6 Ҹаванлар галхыб ону кәфәнләдиләр вә апарыб басдырдылар. 7 Тәхминән үч саатдан сонра Һәнәнјанын арвады ҝәлди. Онун бу һадисәдән хәбәри јох иди. 8 Бутрус ондан сорушду: «Де ҝөрүм тарланы бу гијмәтә сатмысыныз?» О ҹаваб верди: «Бәли». 9 Онда Бутрус она деди: «Сиз нијә Јеһованын руһуну сынамаг үчүн сөзләшмисиниз? Бах, әрини дәфн едәнләрин ајаг сәсләри ҝәлир, инди сәни дә апарыб басдыраҹаглар». 10 Гадын һәмин андаҹа Бутрусун ајаглары өнүндә јыхылыб өлдү. Ҹаванлар ичәри ҝирәндә ҝөрдүләр ки, гадын өлүб вә ону апарыб әринин јанында дәфн етдиләр. 11 Бүтүн јығынҹаг әһли вә бу һагда ешидәнләр бәрк горхуја дүшдү. 12 Бундан әлавә, халг арасында һәвариләрин васитәсилә чохлу әламәт вә мөҹүзә ҝөстәрилирди.+ Онлар адәтән Сүлејман сүтунлары адланан јерә јығышырдылар.+ 13 Башгаларынынса онлара гошулмаға ҹүрәти чатмырды. Бунунла белә, халг онлар барәдә јүксәк фикирдә иди. 14 Чохлу сајда киши вә гадын да Ағаја иман ҝәтириб онлара гошулурду.+ 15 Ҹамаат хәстәләрини јорған-дөшәкдәҹә чыхардыб баш күчәләрдә гојурду ки, Бутрус кечәндә һеч олмаса көлҝәси онлардан бәзиләринин үстүнә дүшсүн.+ 16 Һәтта әтраф шәһәрләрдән дә адамлар Јерусәлимә ахышыр, хәстәләрини вә мурдар ҹинләрин инҹитдији адамлары ҝәтирирдиләр. Онларын һамысы сағалырды. 17 Баш каһин вә онунла олан Саддуки тәригәтинин үзвләри пахыллыгдан јана-јана ајаға галхдылар вә 18 һәвариләри тутуб зиндана атдылар.+ 19 Лакин ҝеҹә Јеһованын мәләји зинданын гапыларыны ачды+ вә онлары чөлә чыхарыб деди: 20 «Ҝедин, мәбәддә дуруб бу һәјатла бағлы һәр шеји халга данышын». 21 Бу сөзләрдән сонра һәвариләр сүбһ тездән мәбәдә ҝәлиб вәз етмәјә башладылар. Баш каһин вә онунла оланлар ҝәләндә Синедрион үзвләрини вә Исраилин ағсаггаллар мәҹлисинин һамысыны јығдылар, сонра һәвариләри ҝәтиртмәк үчүн зиндана адам јолладылар. 22 Лакин кешикчиләр зиндана ҝәләндә һәвариләри орада тапмадылар вә ҝери дөнүб бу һагда белә мәлумат вердиләр: 23 «Биз ҝәләндә зинданын гапылары бәрк-бәрк бағлы иди, ҝөзәтчиләр дә јерләриндә дурмушдулар, лакин гапылары ачдыгда ичәридә һеч кими тапмадыг». 24 Мәбәдин рәиси вә бөјүк каһинләр бу сөзләри ешидәндә чашбаш галдылар. Онлар бу ишин нә илә гуртараҹағыны билмирдиләр. 25 Бир нәфәр ҝәлиб онлара хәбәр верди: «Бахын, зиндана салдығыныз адамлар мәбәддә дуруб ҹамааты өјрәдирләр». 26 Онда мәбәдин рәиси вә кешикчиләр ҝедиб һәвариләри ҝәтирдиләр, амма онлара гаршы зор ишләтмәдиләр, горхурдулар ки, халг онлары даша басар.+ 27 Һәвариләри ҝәтириб Синедрион гаршысына чыхартдылар. Баш каһин онлары сорғу-суала тутуб 28 деди: «Мәҝәр бу адамын ады илә вәз етмәји сизә гәти гадаған етмәмишдик?+ Сиз исә өз тәлиминизи бүтүн Јерусәлимә јајмысыныз вә бу адамын ганыны бизим бојнумуза јыхмаг истәјирсиниз».+ 29 Бутрус вә о бири һәвариләр ҹаваб вериб дедиләр: «Биз инсанлара јох, һөкмдарымыз Аллаһа итаәт етмәлијик.+ 30 Дирәкдән* асыб өлдүрдүјүнүз Исаны ата-бабаларымызын Аллаһы дирилтди.+ 31 Аллаһ ону Өндәр+ вә Хиласкар+ кими јүксәлдиб Өз сағында отуртду+ ки, Исраил төвбә етсин вә ҝүнаһлары бағышлансын.+ 32 Буна биз вә Аллаһын Она һөкмдар кими итаәт едәнләрә вердији мүгәддәс руһ+ шаһиддир».+ 33 Бу сөзләри ешидәндә онлар бәрк гәзәбләниб өзләриндән чыхдылар вә һәвариләри өлдүрмәк истәдиләр. 34 Лакин бүтүн халгын һөрмәтини газанмыш, Ганун мүәллими Гәмлаил+ адлы бир фәриси Синедрионун өнүндә ајаға галхыб әмр етди ки, һәвариләри мүвәггәти бајыра чыхарсынлар. 35 Орадакылара исә белә деди: «Еј Исраил оғуллары! Бу адамлара нә етмәк истәдијинизи јахшы-јахшы дүшүнүн. 36 Мисал үчүн, бу јахынларда Тевда адлы бириси иддиа едирди ки, ҝуја бөјүк адамдыр вә тәгрибән дөрд јүз нәфәр дә она гошулмушду. Амма ону өлдүрдүләр, адамлары да пәрән-пәрән олуб јоха чыхдылар. 37 Ондан сонра сијаһыјаалма ҝүнләриндә ҹәлиләли Јәһуда ортаја чыхыб ардынҹа хејли адам апарды. Анҹаг о да өлдү вә ардыҹыллары дағылышыб һәрәси бир јана ҝетди. 38 Одур ки, сизә дејирәм: бу адамлара дәјмәјин, онлардан әл чәкин, чүнки бу ишин вә ја нијјәтин архасында инсан дурубса, о баш тутмајаҹаг, 39 јох әҝәр Аллаһ дурубса, сиз ону дағыда билмәјәҹәксиниз.+ Елә олмасын ки, Аллаһла савашасаныз».+ 40 Онлар Гәмлаилин сөзүнә гулаг асдылар. Һәвариләри чағырыб дөјдүрдүләр+ вә бир дә Исанын ады илә данышмамағы әмр едиб бурахдылар. 41 Һәвариләр исә Исанын ады наминә тәһгирә лајиг ҝөрүлдүкләринә ҝөрә Синедриондан севинә-севинә чыхдылар.+ 42 Онлар һәр ҝүн мәбәддә вә ев-ев+ Мәсиһ Иса һаггында мүждәни дурмадан билдирир, инсанлара өјрәдирдиләр.+\n^ Јахуд ағаҹдан.\nҺәвариләрин ишләри 5


Q=10	C=0	SS=0	LS=10	PS=0	DC=0	LC=0	SD=0	BS=1	G0=4	G1=4	G2=2	DLID=az_RU	BODY=Ишғалчы Исраил режими Гүдсүн статусуну дәјишән галмагаллы гануну гәбул етди\nYanvar 2, 2018 - 1:13 PM Хәбәрин коду : 875355 Мәнбә : Маиде “һаберлер”-ә истинадән Link:\nИшғал алтында олан Шәрги Гүдсдә 200-дән чох јәһуди мәскунлашма мәнтәгәси салынб. Гәрби шәријәдә исә 400-дән чох јәһуди мәскунлашма мәнтәгәси салыныб.\nӘһли Бејт (әлејһимус-сәлам) - АБНА – Хәбәр Аҝентлијинин вердији хәбәрә әсасән, БМТ вә дүнја иҹтимаијјәтинин Гүдсү Фәләстин торпаглары танымасына бахмајараг, ишғалчы режим Кнессетиндә верилән гәрарла Гүдс шәһәри ваһид бир шәһәр вә Исраилә аид шәһәр кими елан олунуб.\nИшғалчы режим баш назири Бинјамин Нетанјаһунун лидери олдуғу Ликуд партијасынын Мәркәзи Комитәси дә өтән ҝеҹә ишғал алтындакы Фәләстин торпағы Иордан чајынын гәрб саһилиндәки ганунсуз јәһуди јашајыш мәнтәгәләринин Исраилә илһаг едилмәсини нәзәрдә тутан ганун лајиһәсини гәбул едиб.\nИсраил мәҹлисиндә (Кнессет) тәгдим едилән лајиһәләр гануни гүввәјә минмәси үчүн үч фәргли иҹласда мүзакирәјә чыхарылараг тәсдигләнмәлидир.\nГејд едәк ки, Шәрги Гүдс вә гәрби шәријә 1967-ҹи илдән ишғалчы режим Исраил тәрәфиндән гәсб едилиб. Инша етдији диварла бу ики бөләҝини бир-бириндән ајыран Исраил, Гәрби шәријәдә јашајан фәләстинлиләрин шәрги Гүдсә кечишинә манеә јарадыр.\nИшғал алтында олан Шәрги Гүдсдә 200-дән чох јәһуди мәскунлашма мәнтәгәси салынб. Гәрби шәријәдә исә 400-дән чох јәһуди мәскунлашма мәнтәгәси салыныб. Бејнәлхалг ганунлара ҝөрә, бу бөлҝәләрдә олан бүтүн јәһуди јашајыш мәнтәгәләри "ганунсуз" сајылыр.


Q=10	C=5	SS=7	LS=2	PS=0	DC=0	LC=0	SD=0	BS=0	G0=27	G1=26	G2=13	DLID=az_RU	BODY=Мүгәддәс Китабда ҝүнаһ һагда нә дејилир?\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Гренландија Данимарка Индонезија Исвеч Литва Македонија Малта Мјанма Непал Нидерланд Норвеч Самоа Украјна Фиҹи Чин (мандарин, садәләшдирилмиш) Чин (мандарин, әнәнәви) албан алман амһара африкаанс болгар га газах ган гырғыз еве ермәни естон ефик зулу ибо иврит илок инҝилис испан италјан кинјаруанда кирунди кореја коса лингала малагаси малајалам маҹар осетин пангасинан папјаменто (Күрасао) полјак португал румын рус себуан сепеди серб серб (латын) сетсвана сингал словак словен суаһили тагалог таи тамил татар телугу тив тсонга түрк фарс фин франсыз хорват чех читонга чичева шона јапон јоруба јунан ҝүрҹү Һаити креолу һауса һилигајнон әрәб\nҜүнаһ — Аллаһын бујругларына зидд олан һәрәкәт, һисс вә ја фикирдир. Ҝүнаһ дедикдә Аллаһын ганунуну позараг Онун бәјәнмәдији ишләри ҝөрмәк нәзәрдә тутулур (1 Јәһја 3:4; 5:17). Мүгәддәс Китаб ҝөстәрир ки, әҝәр инсан нәјин дүзҝүн олдуғуну билиб етмирсә, бу да ҝүнаһ сајылыр (Јагуб 4:17).\nМүгәддәс Китабын јазылдығы дилләрдә ҝүнаһ сөзү нишана вә ја һәдәфә дүшмәмәк мәнасыны верир. Мәсәлән, гәдим Исраилдә бир дәстә әсҝәр сапанддан дашы елә мәһарәтлә атырды ки, «һәдәфи боша чыхмырды». Бу ифадә һәрфән «ҝүнаһ етмәмәк» кими тәрҹүмә олунур (Һакимләр 20:16). Демәли, ҝүнаһ ишләтмәк Аллаһын ганунундан кәнара чыхмаг демәкдир.\nАллаһын бир Јарадан кими бәшәријјәт үчүн гајда-ганун гојмаға һаггы чатыр (Вәһј 4:11). Һәр биримиз һәрәкәтләримизә ҝөрә Онун гаршысында ҹаваб верәҹәјик (Ромалылара 14:12).\nҺеч ҝүнаһ етмәмәк мүмкүндүр?\nХејр. Аллаһын Кәламында дејилир: «Һамы ҝүнаһ ишләјиб, һеч кәс Аллаһын ҹалалыны әкс етдирә билмир» (Ромалылара 3:23; 1 Падшаһлар 8:46; Ваиз 7:20; 1 Јәһја 1:8). Бәс нијә һамы?\nИлк инсан ҹүтү олан Адәмлә Һәвва ҝүнаһсыз идиләр. Чүнки онлар Аллаһын бәнзәриндә јарадылмышдылар (Јарадылыш 1:27). Лакин сонрадан Јараданын сөзүндән чыхараг камиллији итирдиләр (Јарадылыш 3:5, 6, 17—19). Өвладлары дүнјаја ҝәләндә ҝүнаһ вә гејри-камиллик ирсән онлара да кечди (Ромалылара 5:12). Неҹә ки, Давуд падшаһ демишдир: «Мән тәгсир ичиндә дүнјаја ҝәлдим» (Зәбур 51:5).\nҜүнаһын бөјүјү, кичији олур?\nБәли, олур. Мүгәддәс Китабда дејилир ки, гәдим Сәдум әһалиси пис иди вә ағыр ҝүнаһлар ишләјирди (Јарадылыш 13:13; 18:20). Ҝәлин ҝүнаһын ағырлығыны мүәјјән едән үч амили нәзәрдән кечирәк.\nАғырлыг дәрәҹәси. Аллаһын Кәламы бизи хәбәрдар едир ки, ҹинси әхлагсызлыг, бүтпәрәстлик, оғурлуг, сәрхошлуг, сојғунчулуг, гатиллик вә ҹиндарлыг кими ағыр ҝүнаһлардан гачаг (1 Коринфлиләрә 6:9—11; Вәһј 21:8). Мүгәддәс Китабда јухарыда садаланан ҝүнаһларла башгаларынын хәтринә дәјмәк кими истәмәдән едилән ҝүнаһлар арасында фәрг гојулур (Мәсәлләр 12:18; Ефеслиләрә 4:31, 32). Бунунла белә, орада мәсләһәт ҝөрүлүр ки, һеч бир ҝүнаһа бармагарасы бахмајаг, чүнки кичик ҝүнаһлар ағыр ҝүнаһлара ҝәтириб чыхарыр (Мәтта 5:27, 28).\nНијјәт. Бәзән инсанлар Аллаһын ганунларындан аҝаһ олмадыглары үчүн ҝүнаһ едирләр (Һәвариләрин ишләри 17:30; 1 Тимутијә 1:13). Дүздүр, Мүгәддәс Китаб белә ҝүнаһлара бәраәт газандырмыр, анҹаг билмәдән едилән ҝүнаһларла гәсдән Аллаһын ганунларыны позмаг арасында фәрг гојур (Сајлар 15:30, 31). Гәсдән едилән ҝүнаһлар инсанын гара үрәјиндән гајнагланыр (Әрәмја 16:12).\nСај. Аллаһын Кәламында ҝөстәрилир ки, бир дәфә ҝүнаһ ишләтмәклә дәфәләрлә ҝүнаһ ишләтмәк ејни шеј дејил (1 Јәһја 3:4—8). Әҝәр кимсә етдији һәрәкәтин ҝүнаһ олдуғуну билә-билә ондан әл чәкмирсә, Аллаһын һөкмүнә дүчар олаҹаг (Ибраниләрә 10:26, 27).\nАғыр ҝүнаһ ишләјән инсан виҹдан әзабы чәкә биләр. Мисал үчүн, Давуд пејғәмбәр дејирди: «Тәгсирләрим башымдан ашыр, санки, ағыр јүкдүр, дашымаг олмур» (Зәбур 38:4). Буна бахмајараг, Мүгәддәс Китабда ҝөзәл үмид вар: «Гој пис адам пис јолуну, шәр адам шәр фикирләрини атсын. Гој Јеһоваја тәрәф дөнсүн, она мәрһәмәт ҝөстәрәр. Аллаһымыза тәрәф гајытсын, ону ҹомәрдликлә әфв едәр» (Әшија 55:7).


Q=3	C=1	SS=0	LS=1	PS=3	DC=0	LC=0	SD=0	BS=1	G0=43	G1=30	G2=15	DLID=az_RU	BODY=Ушағын тутмасы тутанда | Аиләләрә көмәк\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Македонија Мјанма Нидерланд Норвеч Украјна Чин (мандарин, садәләшдирилмиш) Чин (мандарин, әнәнәви) албан алман амһара африкаанс болгар гырғыз еве ермәни естон ефик зулу ибо иврит илок инҝилис исланд испан италјан кинјаруанда кирунди кореја коса лингала малагаси маҹар пангасинан полјак португал румын рус себуан сепеди серб серб (латын) сесуто (Лесото) сетсвана сингал словак словен суаһили тагалог таи тви тигре тсонга түрк фин франсыз хорват чех читонга чичева шона јапон јунан ҝүрҹү һилигајнон әрәб\nАИЛӘЛӘРӘ КӨМӘК | УШАГЛАРЫН ТӘРБИЈӘСИ\nУшағын тутмасы тутанда\nИкијашлы ушағынызын тутмасы тутанда башлајыр чығыр-бағыр салмаға, ајағыны јерә чырпмаға вә өзүнү ора-бура вурмаға. Бу ан сиз: «Ҝөрәсән, ушағым нормалдыр? Бәлкә, тәгсир мәндәдир? Нә вахтса дүзәләҹәк?» — дејә нараһат олурсунуз.\nУшағыныздакы бу вәрдиши тәрҝитмәк сизин әлиниздәдир. Амма әввәлҹә бунун сәбәбләрини билмәлисиниз.\nБалаҹа ушаглар өз һиссләрини там идарә етмәји баҹармырлар. Елә бунун өзү бәс едир ки, ушаг вахташыры олараг өзүндән чыхыб зар-зар ағласын. Анҹаг бу, јеҝанә сәбәб дејил.\nТәхминән ики јашында олан ушагда баш верән дәјишиклији дә нәзәрә алмаг лазымдыр. Дүнјаја ҝөз ачдығы андан валидејнләр көрпә балаларынын һәр назы илә ојнајырдылар. Ағлајанда дәрһал јанына гачыр вә: «Нә олуб ҝөрәсән? Бәлкә, балам хәстәдир? Бәлкә, аҹыб? Алтыны дәјишдирмәк лазымдыр?» — дејә нараһат олурдулар. Ушағын раһатлығы үчүн онлар әлләриндән ҝәләни әсирҝәмирдиләр, лазым ҝәләндә ҝеҹә јухуларына һарам гатырдылар. Бу, башга ҹүр ола да билмәзди, ахы көрпә тамамилә ата-анасындан асылы иди.\nАнҹаг ики јашына чатанда ушаг фикир верир ки, валидејнләри онун назы илә ҝетдикҹә даһа аз ојнајырлар. Инди вәзијјәт башга ҹүрдүр: артыг валидејнләр онун јох, о, валидејнләринин дедијини етмәлидир. Ики јашында олан бир чох ушаглар бу дәјишиклији сәссиз-сәмирсиз гәбул едә билмирләр, буна ҝөрә башлајырлар әркәсөјүнлүк етмәјә, өзләриндән чыхмаға.\nАдәтән, ушаг вахт кечдикҹә валидејнләринин јалныз онун гуллуғунда дуран инсанлар јох, тәрбијәчиләри олдуғу факты илә барышыр. Хошбәхтликдән, о һәмчинин дәрк едир ки, вәзифәси ата-анасынын сөзүнә бахмагдыр (Колослулара 3:20). Амма нә гәдәр ки о вахт ҝәлмәјиб, ушаг һәр дәфә истерика галдырмагла валидејнләринин әсәбләрини тарыма чәкир.\nСИЗИН ӨҺДӘНИЗӘ ДҮШӘНЛӘР\nУшағынызы баша дүшүн. Јаддан чыхармајын ки, гаршыныздакы бөјүк адам дејил, балаҹа ушагдыр. Һиссләрини идарә етмәк баҹарығы формалашмадығы үчүн нә исә онун хошуна ҝәлмәјәндә о, буна һәддән артыг кәскин реаксија ҝөстәрә биләр. Јаранмыш вәзијјәтә онун ҝөзү илә бахмаға чалышын. (Мүгәддәс Китаб принсипи: 1 Коринфлиләрә 13:11.)\nӘсәбиләшмәјин. Ушағыныз дурдуғу јердә чығырмаға, тәрслик еләмәјә башлајырса, сизин өзүнүздән чыхмағынызын һеч бир хејри олмајаҹаг. Чалышын ки, мүмкүн гәдәр онун давранышына фикир вермәјәсиниз вә һөвсәләдән чыхмајасыныз. Онун нәјә ҝөрә бу ҹүр даврандығыны билмәк сизә әсәбләринизи ҹиловламаға көмәк едәҹәк. (Мүгәддәс Китаб принсипи: Сүлејманын мәсәлләри 19:11.)\nСөзүнүзүн үстүндә дурун. Әҝәр ушағыныза инадкарлыгла истәдији һәр шеји версәниз, башга вахт истәдији нәјисә вермәјәндә о чығыр-бағыр салаҹаг. Фикриниздә гәти олдуғунузу тәмкинлә она билдирин. (Мүгәддәс Китаб принсипи: Матта 5:37.)\nУшағынызын нәјә ҝөрә чығыр-бағыр салдығыны билмәк сизә әсәбләринизи ҹиловламаға көмәк едәҹәк\nСәбирли олун. Дүшүнмәјин ки, ушағыныз дәрһал бу хасијјәтиндән әл чәкәҹәк, хүсусилә дә әҝәр сиз онун һај-күј салмагла истәдијинә наил ола биләҹәјини фикирләшмәсинә әсас вермисинизсә. Дүзҝүн вә һәмишә ејни ҹүр даврансаныз, еһтимал ки, хошаҝәлмәз һаллар азалаҹаг. Бир вахтдан сонра исә тамамилә кечиб ҝедәҹәк. Мүгәддәс Китабда дејилир: «Мәһәббәт [сәбирлидир]» (1 Коринфлиләрә 13:4).\nНөвбәти мәсләһәтләри дә тәтбиг етмәјә чалышын.\nУшағыныз тәрслик едиб ағлајанда ону (әҝәр мүмкүнсә) гуҹағыныза ҝөтүрүн вә инҹитмәдән һәрәкәтләринә сон гојмағы тәләб един, амма үстүнә гышгырмајын. Садәҹә сакитләшмәсини ҝөзләјин. Һәр һалда ушағыныз анлајаҹаг ки, бу ҹүр давранмаг әбәсдир.\nБу кими һалларда ушағынызы һара салаҹағынызы габагҹадан фикирләшин. Јалныз сакитләшдији тәгдирдә орадан чыха биләҹәјини дејиб, ону орада тәк гојун.\nӘҝәр иҹтимаи јердә ушаг истерика галдырырса, ону башгаларын ҝөзү габағындан узаглашдырын. Ушаг садәҹә «артистлик» етдији үчүн тәслим олуб дедијини етмәјин. Әкс һалда, о, елә дүшүнәҹәк ки, һәр дәфә белә етсә, истәдијини әлдә едә биләр.\n«Мән көрпә оланда... көрпә кими дәрк едир, көрпә кими дүшүнүрдүм» (1 Коринфлиләрә 13:11).\n«Инсанын ағлы һиддәти ләнҝидәр» (Сүлејманын мәсәлләри 19:11).\n«Гој “бәли”низ бәли олсун, “хејр” сөзүнүз хејр олсун» (Матта 5:37).\n«Валидејн шикајәтләнәндә ки, ушағы “јох” сөзүнү баша дүшмүр, ҝүлмәјим ҝәлир, чүнки бу, әслиндә, онун неҹә валидејн олдуғундан хәбәр верир. “Јох” сөзүнү баша дүшмәјән ушаглар, әслиндә, “јох” дејә билмәјән валидејнләрин ушаглары олур. Ушаг “јох” сөзүнү она ҝөрә баша дүшмүр ки, буна инанмаг үчүн онун әсасы јохдур» (Con Rouzmond, «New Parent Power!»).


Q=17	C=2	SS=0	LS=8	PS=8	DC=0	LC=0	SD=0	BS=1	G0=31	G1=21	G2=11	DLID=az_RU	BODY=Јарадылыш 46 | Онлајн Мүгәддәс Китаб | Јени дүнја тәрҹүмәси\nЈарадылыш Чыхыш Лавилиләр Сајлар Ганунун тәкрары Јушә Һакимләр Рут 1 Ишмуил 2 Ишмуил 1 Падшаһлар 2 Падшаһлар 1 Салнамәләр 2 Салнамәләр Үзејир Нәһәмја Әстәр Әјјуб Зәбур Мәсәлләр Ваиз Нәғмәләр нәғмәси Әшија Әрәмја Мәрсијәләр Һизгијал Дәнјал Һушә Јуил Амус Әбдија Јунус Микә Наһум Һәбгуг Сәфәнја Һәггај Зәкәријјә Мәлаки Мәтта Марк Лука Јәһја Һәвариләрин ишләри Ромалылара 1 Коринфлиләрә 2 Коринфлиләрә Галатијалылара Ефеслиләрә Филиппилиләрә Колослулара 1 Салоникилиләрә 2 Салоникилиләрә 1 Тимутијә 2 Тимутијә Титуса Филимона Ибраниләрә Јагуб 1 Бутрус 2 Бутрус 1 Јәһја 2 Јәһја 3 Јәһја Јәһуда Вәһј 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50\nЈагуб күлфәти илә Мисирә көчүр (1—7)\nМисирә көчәнләрин сијаһысы (8—27)\nЈусиф Јагубла Гошендә ҝөрүшүр (28—34)\n46 Исраил нәји варса* јығыб јола дүшдү. О, Биир-Сәбаја+ чатанда атасы Исһагын Аллаһына гурбан ҝәтирди.+ 2 Ҝеҹә Аллаһ вәһјдә Исраили чағырыб деди: «Јагуб, Јагуб!» О: «Бәли», — дејә ҹаваб верди. 3 Аллаһ деди: «Мән вар олан Аллаһам, атанын Аллаһыјам.+ Мисирә ҝетмәјә горхма, чүнки орада сәндән бөјүк бир халг јарадаҹағам.+ 4 Мән Өзүм сәнинлә Мисирә ҝедәҹәјәм, елә Өзүм дә сәни орадан чыхараҹағам.+ Сәнин ҝөзләрини Јусиф бағлајаҹаг».+ 5 Бундан сонра Јагуб Биир-Сәбадан ҝетди. Исраилин оғуллары аталары Јагубу вә арвад-ушагларыны фиронун аталары үчүн ҝөндәрдији арабаларда апарырдылар. 6 Онлар мал-гараларыны, еләҹә дә Кәнан торпағында әлдә етдикләри һәр шеји өзләри илә ҝөтүрмүшдүләр. Беләликлә, Јагуб өвладлары илә бирликдә ҝәлиб Мисирә чатды. 7 О, Мисирә бүтүн нәслини, оғулларыны, гызларыны вә нәвәләрини ҝәтирмишди. 8 Исраилин, јәни Јагубун Мисирә ҝәлән оғуллары бунлар иди:+ Јагубун илки Рубән.+ 9 Рубәнин оғуллары: Һәнуг, Фәллу, Һәсрун вә Гарми.+ 10 Шәмунун+ оғуллары: Јәмуил, Јәмин, Әһәд, Јакин, Зоһар вә кәнани гадындан доғулан Шаул+. 11 Лавинин+ оғуллары: Һирсән, Кәһат вә Мерар.+ 12 Јәһуданын+ оғуллары: Әир, Онан, Салеһ+, Фарәс+ вә Зараһ+. Әир илә Онан Кәнан дијарында өлмүшдүләр.+ Фарәсин оғуллары: Һәсрун вә Һәмүл.+ 13 Јәсакирин оғуллары: Тоһла, Фува, Јуб вә Шимрун.+ 14 Зәбулунун+ оғуллары: Сәрад, Илун вә Јәһлаил.+ 15 Бунлар Јагубун Ләјадан доғулан өвладларыдыр. Ләја онлары вә гызы Динәни+ Фәддан-Арамда доғмушду. Онун оғул вә гызларынын сајы ҹәми отуз үч нәфәр иди. 16 Ҹадын+ оғуллары: Сифјун, Һәгги, Шуни, Әзбун, Ејри, Аруд вә Әрили.+ 17 Аширин+ оғуллары: Имнаһ, Ишва, Јишви, Бәрја. Баҹыларынын ады Сәра иди. Бәрјанын оғуллары: Һабир вә Мәлкиил.+ 18 Бунлар Лабанын гызы Ләјаја гуллугчу вердији Зүлфәдән+ доғулан оғуллар иди. Јагубун Зүлфәдән он алты өвлады олмушду. 19 Јагубун арвады Рәһиләдән доғулан оғуллары: Јусиф+ вә Бинјамин+. 20 Јусифин Мисирдә Он шәһәринин каһини Фитфираһын гызы Әснатдан+ Мәнәссә+ вә Әфраим+ адында оғлу олмушду. 21 Бинјаминин оғуллары:+ Бәләһ, Бәкир, Әшбил, Гираһ+, Неман, Әһи, Руш, Муффим, Һуффим+ вә Ард.+ 22 Бунлар Јагубун Рәһиләдән доғулан оғулларыдыр. Јагубун Рәһиләдән он дөрд өвлады олмушду. 23 Данын+ оғлу*: Һушим.+ 24 Нифталынын+ оғуллары: Јәсаил, Гуни, Јасир вә Шәлим.+ 25 Бунлар Лабанын гызы Рәһиләјә гуллугчу вердији Бәлһәдән доғулан оғуллар иди. Јагубун Бәлһәдән једди оғлу олмушду. 26 Јагубдан төрәјән вә онунла Мисирә ҝәләнләрин сајы, ҝәлинләриндән савајы, алтмыш алты нәфәр иди.+ 27 Јусифин Мисирдә ики оғлу олмушду. Јагубун Мисирә көчән аиләси јетмиш нәфәрдән ибарәт иди.+ 28 Јагуб Јәһуданы+ өзүндән габаг ҝөндәрди ки, Гошенә ҝетдијини Јусифә хәбәр версин. Нәһајәт, онлар ҝәлиб Гошенә чатдылар.+ 29 Јусиф арабасыны һазырлајыб Гошенә, атасы Исраили гаршыламаға ҝетди. Ону ҝөрән кими бојнуна сарылыб хејли ағлады. 30 Исраил Јусифә деди: «Инди ки сәни сағ-саламат ҝөрдүм даһа өлсәм дә, дәрдим олмаз». 31 Јусиф гардашларына вә атасынын ев әһлинә деди: «Ҝедим фирона хәбәр верим,+ Кәнанда јашајан гардашларым вә атамын ев әһли јаныма ҝәлиб.+ 32 Онлар мал-һејван сахлајыр, чобанлыг едирләр.+ Бүтүн сүрүләрини вә нәләри варса өзләри илә ҝәтирибләр.+ 33 Фирон сизи чағырыб сорушанда ки, нә ишлә мәшғулсунуз, 34 дејәрсиниз: “Гулларын ата-бабалары кими ушаглыгдан мал-һејван сахлајыр”.+ Белә дејин ки, јашамаг үчүн сизә Гошен+ торпағыны версин. Чүнки гојун отаран һәр кәс мисирлиләрин ҝөзүндә ијрәнҹдир».+\n^ Јахуд бүтүн адамларыны.\n^ Һәрфән: оғуллары.


Q=13	C=4	SS=4	LS=0	PS=4	DC=4	LC=0	SD=0	BS=0	G0=16	G1=11	G2=2	DLID=az_RU	BODY=Јешајанын пејғәмбәрлији: Аллаһ Ҹәннәт вәд едир | Мүгәддәс Китаб һекајәси\nАЛЛАҺ Јешаја пејғәмбәрә Ҹәннәти шәкилдә ҝөрдүјүн кими тәсвир етмишди. Јешаја Јунусдан бир гәдәр сонра јашамыш пејғәмбәрдир.\nҸәннәт «бағ» вә ја «парк» демәкдир. Бу сөз сәнә бу китабдакы бир һекајәдән таныш олмалыдыр. Сәнҹә, бура Јеһованын Адәмлә Һәвваја дүзәлтдији ҝөзәл баға охшамырмы? Бәс бүтүн јер үзү нә вахтса Ҹәннәт олаҹагмы?\nЈеһова, халгынын јашајаҹағы Ҹәннәти пејғәмбәри Јешајаја белә тәсвир етмишди: ‘Орада гурдла гузу бир јердә сүлһ ичиндә јашајаҹаг, бузов вә шир балалары бирликдә отлајаҹаг, онлары балаҹа ушаглар отараҹаг. Көрпә белә, иланын јувасынын јахынлығында ојнаса она зәрәр дәјмәјәҹәк’.\n«Белә шеј һеч вахт ола билмәз. Јер үзүндә бәдбәхтликләр һәмишә олуб вә олаҹаг да», дејә чохлары етираз едә биләр. Амма бир анлыға дүшүн: Аллаһ Адәмлә Һәвваја неҹә ев вермишди?\nЈеһова Аллаһ онлары Ҹәннәтдә јерләшдирмишди. Амма Аллаһа итаәтсизлик етдикләринә ҝөрә онлар ҝөзәл евләрини итирдиләр вә гоҹалыб өлдүләр. Аллаһ сөз верир ки, Адәмлә Һәвванын итирдији һәр шеји Ону севән инсанлара гајтараҹаг.\nЈени Ҹәннәтдә зијан ҝәтирән вә мәһв едән һеч бир шеј олмајаҹаг. Орада там сүлһ һөкм сүрәҹәк. Инсанларын һамысы сағлам вә хошбәхт олаҹаглар. Һәр шеј Аллаһын башланғыҹда истәдији кими олаҹаг. Бүтүн бунлары сонракы фәсилләрдән даһа әтрафлы өјрәнәҹәјик.\nЈешаја 11:6–9; Вәһј 21:3, 4.


Q=16	C=3	SS=1	LS=10	PS=3	DC=0	LC=0	SD=0	BS=1	G0=54	G1=37	G2=22	DLID=az_RU	BODY=Лука 8 | Онлајн Мүгәддәс Китаб | Јени дүнја тәрҹүмәси\nИсанын ардынҹа ҝедән гадынлар (1—3)\nӘкинчи мәсәли (4—8)\nМәсәлләрин мәгсәди (9, 10)\nӘкинчи мәсәлинин мәнасы (11—15)\nЧырағын үстүнү өртмүрләр (16—18)\nИсанын анасы вә гардашлары (19—21)\nИса фыртынаны сакитләшдирир (22—25)\nҸинләр донузларын ичинә ҝирир (26—39)\nЈаирин гызы; Исанын палтарына тохунан гадын (40—56)\n8 Бунун үстүндән бир гәдәр вахт кечди. Иса шәһәрбәшәһәр, кәндбәкәнд ҝәзәрәк Аллаһын Падшаһлығы һаггында мүждәни тәблиғ едирди.+ Он ики һәвари, 2 һәмчинин ҹинләрдән гуртулмуш вә хәстәликләрдән шәфа тапмыш бәзи гадынлар: једди ҹиндән азад едилмиш Мәҹдәлли адланан Мәрјәм, 3 Һиродун евиндә ешикағасы олан Һузанын арвады Јуһәннә+, Сүсән вә бир чох башга гадынлар онунла иди. Гадынлар Иса илә шаҝирдләринә гуллуг едир, нәләри вардыса онларла бөлүшүрдүләр.+ 4 Исанын әтрафына чохлу адам, о ҹүмләдән башга шәһәрләрдән ҝәләнләр дә јығышмышды. Иса сөзә башлајыб бир мәсәл чәкди:+ 5 «Бир әкинчи тохум сәпмәјә чыхды. Тохум сәпәркән бәзи тохумлар јол кәнарына дүшдү, ајаг алтында галыб тапдаланды вә ҝөјүн гушлары онлары дәнләди.+ 6 Башгалары дашлыға дүшүб орада битди, амма рүтубәт олмадығындан гуруду.+ 7 Диҝәрләри тиканлыға дүшдү. Тикан коллары онларла бирҝә бој атыб онлары боғду.+ 8 Бәзи тохумлар исә мүнбит торпаға дүшдү вә бөјүјүб јүзгат бар верди».+ Мәсәли гуртарандан сонра Иса уҹадан деди: «Гулағы олан ешитсин!»+ 9 Шаҝирдләри Исадан бу мәсәлин мәнасыны сорушдулар.+ 10 О деди: «Сизә Аллаһын Падшаһлығынын мүгәддәс сирләрини баша дүшмәк әнамы верилиб, башгаларына исә бунлар мәсәлләрлә сөјләнилир+ ки, баханда һеч нә ҝөрмәсинләр, ешидәндә мәнасыны дәрк етмәсинләр.+ 11 Мәсәлин мәнасы исә будур: тохум Аллаһын сөзүдүр.+ 12 Тохумун јол кәнарына дүшмәси о демәкдир ки, инсанлар Аллаһын сөзүнү ешидир, амма сонра Иблис ҝәлир вә сөзү онларын үрәјиндән ҝөтүрүб апарыр ки, онлар инаныб хилас олмасынлар.+ 13 Тохумун дашлыға дүшмәси о демәкдир ки, инсанлар Аллаһын сөзүнү ешидиб севинҹлә гәбул едир, амма көк атмырлар. Онлар бир мүддәт инаныр, амма сынаға дүшән кими имандан дөнүрләр.+ 14 Тохумун тиканлыға дүшмәси о демәкдир ки, инсанлар Аллаһын сөзүнү ешидирләр, амма башлары һәјатын гајғыларына, вар-дөвләтә+ вә зөвг-сәфаја+ гарышдығындан тамамилә боғулурлар вә бәһрәләри дәјмир.+ 15 Тохумун мүнбит торпаға дүшмәси исә о демәкдир ки, јахшы вә ҝөзәл үрәкли инсанлар Аллаһын сөзүнү ешидиб ону үрәјиндә горујур+ вә дөзүмлә бәһрә ҝәтирирләр.+ 16 Һеч кәс чырағы јандырыб үстүнү габла өртмүр, ја да ону чарпајынын алтына гојмур. Әксинә, ону чырагдана гојур ки, ичәри ҝирәнләр ишығы ҝөрсүн.+ 17 Чүнки елә бир сирр јохдур ки, бир ҝүн ашкар олмасын. Елә бир ҝизли шеј јохдур ки, бир ҝүн үстү ачылмасын, ашкар едилмәсин.+ 18 Буна ҝөрә дә неҹә гулаг асдығыныза фикир верин, чүнки кимин варыдырса, она даһа чох вериләҹәк,+ кимин јохудурса, ондан варыдыр дејә зәнн етдији шеј дә алынаҹаг».+ 19 Исанын анасы вә гардашлары+ онун јанына ҝәлдиләр, лакин басабас олдуғундан онун јанына кечә билмәдиләр.+ 20 Онда Исаја дедиләр: «Анан вә гардашларын бајырдадырлар, сәни ҝөрмәк истәјирләр». 21 Иса онлара деди: «Мәним анам вә гардашларым Аллаһын сөзүнү динләјиб она әмәл едәнләрдир».+ 22 Бир ҝүн Иса шаҝирдләри илә гајыға миниб деди: «Ҝәлин ҝөлүн о бири тәрәфинә үзәк». Онлар саһилдән араландылар.+ 23 Онлар гајыгла үзәркән Иса јухуја ҝетди. Бирдән ҝөлдә ҝүҹлү бир фыртына гопду вә гајыға су долмаға башлады. Онлар бөјүк тәһлүкәдә идиләр.+ 24 Шаҝирдләр Исаја јахынлашыб ону ојадараг: «Мүәллим, Мүәллим, батырыг!» — дедиләр. Иса дуруб күләји вә ҹошмуш далғалары рам етди. Күләк дајанды, далғалар јатды. Әтрафа сүкут чөкдү.+ 25 Иса онлара деди: «Һаны сизин иманыныз?» Амма шаҝирдләри горху бүрүмүшдү вә онлар чашгынлыг ичиндә бир-биринә дејирдиләр: «Бу кимдир ки, һәтта күләјә вә суја әмр едир, онлар да итаәт едирләр?!»+ 26 Онлар Ҹәлилә илә үзбәүз олан ҝерасалыларын торпағына+ јан алдылар. 27 Иса саһилә чыханда о шәһәрин сакини илә растлашды. Бу адамын ичинә ҹин ҝирмишди. О, узун мүддәт иди ки, чылпаг ҝәзирди, евдә јох, сәрдабәләрин арасында јашајырды.+ 28 О, Исаны ҝөрән кими бағырды вә гаршысында јерә сәрилиб бәркдән гышгырды: «Еј Аллаһ-Тааланын Оғлу Иса! Мәндән нә истәјирсән? Јалварырам сәнә, мәнә әзаб вермә».+ 29 (Чүнки Иса мурдар руһа ондан чыхмағы әмр едирди. Ону тез-тез ҹин тутурду*.+ Дәфәләрлә ону зәнҹирләјиб гандалламыш вә кешијини чәкмишдиләр. О исә буховлары гырырды вә ҹин ону чөл-бијабана говурду.) 30 Иса ондан сорушду: «Адын нәдир?» О ҹаваб верди: «Леҝион»*. Чүнки онун ичинә чохлу ҹин ҝирмишди. 31 Ҹинләр Исаја јалварырдылар ки, онлары дибсиз гујуја* ҝөндәрмәсин.+ 32 Бу вахт дағда бөјүк донуз сүрүсү+ отлајырды. Ҹинләр Исаја јалвардылар ки, онлара донузлара ҝирмәјә иҹазә версин. Иса иҹазә верди.+ 33 Ҹинләр о адамдан чыхыб донузлара ҝирдиләр вә бүтүн сүрү учурумдан ҝөлә атылыб боғулду. 34 Буну ҝөрән чобанлар гачыб баш верәнләри шәһәрдә вә кәндләрдә данышдылар. 35 Ҹамаат нә баш вердијини ҝөрмәк үчүн ораја ахышды. Исанын јанына ҝәләндә ҝөрдүләр ки, ичиндән ҹин чыхмыш адам әјниндә палтар, ағлы башында Исанын ајагларынын јанында отуруб. Онлар бәрк горхдулар. 36 Һадисәни өз ҝөзләри илә ҝөрәнләр ичинә ҹин ҝирмиш адамын неҹә јахшылашдығыны онлара данышдылар. 37 Ҝераса торпағынын ҹамааты Исадан хаһиш етди ки, чыхыб ҝетсин, чүнки онлары дәһшәт бүрүмүшдү. Иса гајыға минди вә саһилдән араланмаг истәјәндә 38 ҹинләрдән азад едилмиш адам јалварды ки, о да онунла ҝетсин. Амма Иса етираз едиб деди:+ 39 «Евинә гајыт вә Аллаһ сәнин үчүн нә едибсә, һамысыны ҹамаата даныш». Онда һәмин адам ҝедиб Исанын онун үчүн нә етдијини бүтүн шәһәр әһлинә данышды. 40 Иса ҝери гајыданда ҹамаат ону севинҹлә гаршылады, чүнки һамы онун јолуну ҝөзләјирди.+ 41 Бу заман синагог рәиси, Јаир адында бир адам ҝәлиб Исанын ајагларына дүшдү вә јалвар-јахар едиб ондан евинә ҝәлмәјини хаһиш етди.+ 42 Онун он ики јашында олан јеҝанә гызы өлүм ајағында иди. Иса јолла ҝедәркән ҹамаат ону сыхышдырырды. 43 Дүз он ики ил иди ки, ганахмадан әзијјәт чәкән+ вә һеч кимин сағалда билмәдији бир гадын+ 44 архадан јахынлашыб Исанын палтарынын сачағына тохунду+ вә о андаҹа ганахмасы дајанды. 45 Иса сорушду: «Мәнә ким тохунду?» Һеч ким бојнуна алмајанда Бутрус деди: «Мүәллим, ҹамаат сәни дөврәјә алыб сыхышдырыр».+ 46 Амма Иса деди: «Мәнә кимсә тохунду, чүнки мәндән гүввә+ чыхдығыны һисс етдим». 47 Ҝизлин гала билмәдијини баша дүшән гадын титрәјә-титрәјә ҝәлиб Исанын ајагларына јыхылды вә она нә үчүн тохундуғуну вә дәрһал сағалдығыны һамынын гаршысында данышды. 48 Иса она деди: «Баҹым*, иманын сәни сағалтды. Саламат ҝет».+ 49 Иса һәлә данышаркән синагог рәисинин јахын адамларындан бири ҝәлиб деди: «Гызын өлдү. Даһа Устада әзијјәт вермә».+ 50 Иса буну ешидән кими Јаирә деди: «Горхма, сән бирҹә инан. Гызын хилас олаҹаг».+ 51 Онлар евә чатанда Иса Бутруса, Јәһјаја, Јагуба вә гызын ата-анасындан башга һеч кимә өзү илә ичәри ҝирмәјә иҹазә вермәди. 52 Һамы кәдәр ичиндә иди. Онлар гызы ағлајыр, синә дөјүрдү. Иса онлара деди: «Бәсдир ағладыныз,+ гыз өлмәјиб, јатыр».+ 53 Онда ҹамаат она ҝүлмәјә башлады, чүнки гызын өлдүјүнү билирдиләр. 54 Иса гызын әлиндән тутуб сәсләди: «Бала, дур!»+ 55 О дирилди*+ вә дәрһал ајаға галхды.+ Иса бујурду ки, гыза јемәк версинләр. 56 Ушағын ата-анасынын севинҹи јерә-ҝөјә сығмырды, лакин Иса онлара тапшырды ки, бу һадисәни һеч кимә данышмасынлар.+\n^ Диҝәр вариант: о, артыг хејли вахт иди ки, мурдар руһун әсарәтиндә иди.\n^ Һәрфән: руһу (һәјат гүввәси) гајытды.


Q=0	C=0	SS=0	LS=0	PS=0	DC=0	LC=0	SD=0	BS=2	G0=16	G1=12	G2=2	DLID=az_RU	BODY=Nur-az.com - НЕМӘТЛӘР МҮГАБИЛИНДӘ ВӘЗИФӘЛӘР\nНЕМӘТЛӘР МҮГАБИЛИНДӘ ВӘЗИФӘЛӘР\nӘҝәр инсан бу немәтләр һаггында әтрафлы дүшүнәрсә бир ан олсун белә Аллаһы јаддан чыхармаз\nФитрәтән пак олан инсанлар ән кичик јахшылығы белә унутмур, даим бунун әвәзини чыхмаға чалышырлар. Бәс неҹә олур ки, кичик јахшылығы унутмајан инсан Аллаһ-тәаланын мисилсиз немәтләринә гаршы диггәтсизлик ҝөстәрир? Әҝәр инсан бу немәтләр һаггында әтрафлы дүшүнәрсә бир ан олсун белә Аллаһы јаддан чыхармаз. Әҝәр инсан билсә ки, Аллаһын ҝөстәришләри ‒ намаз, оруҹ вә с. јалныз инсанын хошбәхтлији, камилләшмәси үчүндүр, бүтүн бу ҝөстәришләрә һәвәслә әмәл едәр. Бу мөвзуда јетәринҹә дүшүнән инсанын әхлаги ҝөстәришләрә әмәл етмәси үчүн шәраит јараныр.\nİмам Садиг (ә) бујурур ки, Аллаһын өз һәгиги динини танытдырдығы, һидајәт етдији, немәтләри танымасы үчүн елм вә һикмәт вердији шәхс Аллаһа шүкр етмәлидир.\nИмам Садиг (ә) үч әхлаги фәзиләтә диггәти јөнәлдир. Камиллијә чатмаг истәјән инсан үчүн бу фәзиләтләрин мүстәсна әһәмијјәти вардыр.\nБиринҹи фәзиләт шүкр етмә вә һагтаныма руһијјәсинин гүввәтләндирилмәсидир.\nИкинҹи, инсан даим Аллаһы хатырламалыдыр.\nÜчүнҹүсү, инсан немәт саһибинә мүти олуб ҝүнаһа јол вермәмәлидир.\nСонра Имам (ә) бу сифәтләрә јијәләнмәјин јолларыны ҝөстәрир: «Инсан әта олунмуш немәтләр һаггында дүшүнмәлидир; дүнјаја ҝәлмәздән әввәлки немәтләр, дүнја немәтләри, вәд олунмуш ахирәт немәтләри. Ахирәт немәтләринә чатмаг үчүн илаһи ҝөстәришләрә итаәт етмәк лазымдыр вә бу вәзифәләр ағыр дејил. Бу ҝөстәришләр о гәдәр садәдир ки, онлара һамы әмәл едә биләр. Һәтта гаршыја хүсуси чәтинликләр чыхдығы заман бу садә вәзифәләр дә инсанын өһдәсиндән ҝөтүрүлүр». Диндә сизин үчүн һеч бир чәтинлик јери гојмады.» («Һәҹҹ» сурәси, ајә 78.)\nАллаһ ән јүнҝүл вәзифәләрин иҹрасында да инсаны тәк гојмур. Аллаһ ону көмәјә чағыранлара јардым вәд едир. Бунунла белә инсан нашүкүрлүк едир. «Һәгигәтән, инсан залым вә нанкордур». («Ибраһим» сурәси, ајә 34.) Инсан Аллаһы унутдураҹаг сәвәјјәдә дүнја һәвәсләринә ујмушдур. Дилдә камиллијә чатмаг истәјини изһар етсә дә әмәлдә дүнјаја гатылыб, илаһи ҝөстәришләрә асилик ҝөстәрир.


Q=15	C=0	SS=0	LS=7	PS=7	DC=0	LC=0	SD=0	BS=1	G0=8	G1=7	G2=7	DLID=az_RU	BODY=Ев һөрүмчәјинин јапышган секрети | Тәкамүл, јохса јарадылыш мөҹүзәси?\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Македонија Малта Нидерланд Норвеч Украјна Чин (мандарин, садәләшдирилмиш) Чин (мандарин, әнәнәви) албан алман амһара африкаанс болгар гырғыз еве ермәни естон ефик зулу ибо иврит илок инҝилис исланд испан италјан кинјаруанда кирунди кореја коса латыш лози малагаси маҹар пангасинан полјак португал румын рус себуан сепеди серб серб (латын) сесуто (Лесото) сетсвана сингал словак словен суаһили тагалог таи тви тигре тсонга түрк фин франсыз хорват чех читонга чичева јапон јунан ҝүрҹү һилигајнон әрәб\nЕв һөрүмчәјинин јапышган секрети\nАМЕРИКА ев һөрүмчәји (Parasteatoda tepidariorum) дивара јапышан һиссәси мөһкәм, јерә јапышан һиссәси исә зәиф олан бир тор һөрүр. Јајабәнзәр тәлә кими фәалијјәт ҝөстәрән белә бир торун сајәсиндә һөрүмчәк јерлә һәрәкәт едән шикарыны асанлыгла овлајыр. Торуну мүхтәлиф сәтһләрә бәркитмәк үчүн һөрүмчәјин ифраз етдији јапышганын һәм мөһкәм, һәм дә зәиф олмасынын сирри нәдәдир?\nТорун мөһкәм вә зәиф јапышан һиссәләри\nФикир верин. Һөрүмчәк торунун дивара, тавана вә буна бәнзәр сәтһләрә бәркидилән һиссәләрини чох јапышган ипәкдән чәнбәрвари формада һөрүр ки, тор учан һәшәратын зәрбәсинә дөзә билсин. Акрон Университетинин (Оһајо штаты, АБШ) тәдгигатчылары ашкар етмишләр ки, јерә бәркидилән һиссәнин һөрүлмә формасы тамамилә фәрглидир. Тавана вә буна бәнзәр сәтһләрә јапышдырылан һиссәләрдән фәргли олараг, јерә јапышдырылан һиссәләрдә бирләшмә нөгтәләри даһа аздыр, буна ҝөрә дә јерлә һәрәкәт едән һәшәрат тора тохундугда тор асанлыгла јердән гопур вә шикары тез өзүнә чәкир.\nАкрон Университетинин мәлуматына ҝөрә, тәбиәтин бу мөҹүзәсини ашкар едән алимләр «ев һөрүмчәјинин истифадә етдији дүшүнүлмүш стратеҝијаны тәкрарлајаҹаг синтетик јапышган материал дүзәлтмәк истигамәтиндә иш ҝөрүрләр». Алимләр һәм ади сарғы материалы кими, һәм дә сүмүк сынғысынын мүалиҹәсиндә истифадә олунаҹаг јапышган материал иҹад едәҹәкләринә үмид едирләр.\nНеҹә дүшүнүрсүнүз? Һөрүмчәјин һәм мөһкәм, һәм дә зәиф јапышан јапышган ифраз етмәк баҹарығы тәкамүлүн нәтиҹәсидир, јохса јарадылыш мөҹүзәсидир?


Q=10	C=5	SS=0	LS=2	PS=2	DC=0	LC=0	SD=0	BS=2	G0=64	G1=25	G2=12	DLID=az_RU	BODY=Нәһәмја 7 | Онлајн Мүгәддәс Китаб | Јени дүнја тәрҹүмәси\nШәһәр дарвазалары вә дарваза кешикчиләри (1—4)\nСүрҝүндән гајыданларын сијаһысы (5—69)\nМәбәд гуллугчулары (46—56)\nСүлејманын нөкәрләринин нәсли (57—60)\nИш үчүн ианәләр (70—73)\n7 Дивар һазыр олан кими+ гапылары јеринә тахдым.+ Сонра дарваза кешикчиләри+, мәзмур охујанлар+ вә лавилиләр+ тәјин етдим. 2 Гардашым Һәнани+ илә Гала+ рәиси Һәнанијјәни Јерусәлимә башчы гојдум. Чүнки Һәнанијјә чох етибарлы адам иди, онун кими Аллаһдан горхан+ адам аз тапыларды. 3 Мән онлара тапшырдым: «Ҝүн гызана гәдәр Јерусәлимин дарвазалары ачылмамалыдыр. Ахшам кешикчиләр һәлә нөвбә чәкәркән дарвазалары бағламалы, рәзәләри вурмалыдырлар. Јерусәлим сакинләрини дә кешикчи гојун, бәзиләри тәјин олундуғу јерләрдә, диҝәрләри исә өз евинин габағында кешик чәксин». 4 О вахт шәһәр ҝениш вә бөјүк иди, әһалиси исә аз иди,+ орада һәлә ев тикилмәмишди. 5 Аллаһым үрәјимә гојду ки, әсилзадәләри, мәмурлары вә халгы топлајыб адларыны нәсил шәҹәрәсинә јазым.+ О заман мән илк гајыданларын нәсил шәҹәрәсини тапдым. Орада јазылмышды: 6 «Бунлар сүрҝүндән гајыдан әјаләт сакинләридир. Онлары Бабил падшаһы Навуходоносор+ сүрҝүнә апармышды.+ Сонралар исә онлар Јерусәлимә вә Јәһудаја, һәр кәс өз шәһәринә гајытмышды.+ 7 Онлар Зәрубабил+, Јешу+, Нәһәмја, Әзрија*, Рами*, Нәһмани, Мәрдәһај, Билшән, Мисфарәс*, Бәгвај, Нәһум* вә Бәәннаһ илә бирҝә гајытмышдылар. Исраилли кишиләрин сајы:+ 8 Фаруш өвладлары 2172 нәфәр; 9 Шәфәтај өвладлары 372 нәфәр; 10 Әраһ+ өвладлары 652 нәфәр; 11 Јешу вә Јуаб+ нәслиндән Фәһат-Муаб өвладлары+ 2818 нәфәр; 12 Елам өвладлары+ 1254 нәфәр; 13 Зәтту өвладлары 845 нәфәр; 14 Зәккај өвладлары 760 нәфәр; 15 Бәнја өвладлары 648 нәфәр; 16 Бәбај өвладлары 628 нәфәр; 17 Әзҹад өвладлары 2322 нәфәр; 18 Әдунигам өвладлары 667 нәфәр; 19 Бәгвај өвладлары 2067 нәфәр; 20 Адһин өвладлары 655 нәфәр; 21 Һизгијјә нәслиндән Атир өвладлары 98 нәфәр; 22 Һәшум өвладлары 328 нәфәр; 23 Бисај өвладлары 324 нәфәр; 24 Хариф өвладлары 112 нәфәр; 25 Ҝибјон+ өвладлары 95 нәфәр; 26 Бејтләһм вә Нәтуфаһ сакинләри 188 нәфәр; 27 Әнатут+ сакинләри 128 нәфәр; 28 Бејт-Әзмут сакинләри 42 нәфәр; 29 Кирјат-Јарим+, Кәфирә вә Биирот+ сакинләри 743 нәфәр; 30 Рама вә Ҝиба+ сакинләри 621 нәфәр; 31 Миһмас+ сакинләри 122 нәфәр; 32 Бејтел+ вә Ај+ сакинләри 123 нәфәр; 33 о бири Нәба сакинләри 52 нәфәр; 34 о бири Еламын нәслиндән оланлар 1254 нәфәр; 35 Һарим өвладлары 320 нәфәр; 36 Әриһа сакинләри 345 нәфәр; 37 Лод, Һәдид вә Унуһ+ сакинләри 721 нәфәр; 38 Сәнаһ сакинләри 3930 нәфәр. 39 Каһинләр+: Јешу нәслиндән Јадај өвладлары 973 нәфәр; 40 Иммир өвладлары 1052 нәфәр; 41 Фәшһур өвладлары+ 1247 нәфәр; 42 Һарим+ өвладлары 1017 нәфәр. 43 Лавилиләр+: Худав өвладларындан, Гәдмаил+ нәслиндән Јешу өвладлары 74 нәфәр. 44 Мәзмур охујан+ Асәф+ өвладлары 148 нәфәр. 45 Дарваза кешикчиләри+ олан Сәллум өвладлары, Атир өвладлары, Тәлмун өвладлары, Аггуб+ өвладлары, Хәтит өвладлары, Шубај өвладлары, ҹәми 138 нәфәр. 46 Мәбәд гуллугчулары+: Зиһа оғуллары, Һәсуф оғуллары, Тәбаут оғуллары, 47 Гируз оғуллары, Сија* оғуллары, Фәдун оғуллары, 48 Ләбән оғуллары, Һагаб оғуллары, Салмај оғуллары, 49 Һәнан оғуллары, Гиддил оғуллары, Гаһар оғуллары, 50 Рәја оғуллары, Рәсин оғуллары, Нагуд оғуллары, 51 Гәззәм оғуллары, Үзза оғуллары, Фасиһ оғуллары, 52 Бишај оғуллары, Мәуним оғуллары, Нәфишәсим* оғуллары, 53 Бағбуг оғуллары, Һагуф оғуллары, Хархур оғуллары, 54 Бәслит* оғуллары, Мәһид оғуллары, Хәрша оғуллары, 55 Бәргуз оғуллары, Сисар оғуллары, Тәмаһ оғуллары, 56 Нази оғуллары, Һатиф оғуллары. 57 Сүлејманын нөкәрләринин нәсли+: Сутај оғуллары, Сөфрәт оғуллары, Фәрид* оғуллары, 58 Јалаһ оғуллары, Дәргун оғуллары, Гиддил оғуллары, 59 Шәфәтај оғуллары, Хәттил оғуллары, Фүкрат-Һәззәбајим оғуллары, Амун* оғуллары. 60 Мәбәд гуллугчулары+ вә Сүлејманын нөкәрләринин нәслиндән оланлар, ҹәми 392 нәфәр. 61 Тәл-Мәлаһдан, Тәл-Һәршәдән, Кәррубдан, Әддундан вә Иммирдән ҝәлмиш, анҹаг мәншәләрини, һансы нәсилдән олдугларыны вә Исраил халгындан олуб-олмадыгларыны сүбут едә билмәјәнләр бунлардыр:+ 62 Дәлај өвладлары, Тубијјә өвладлары, Нагуд өвладлары, ҹәми 642 нәфәр. 63 Каһинләр нәслиндән: Һабај оғуллары, Һәггуз+ оғуллары, ҝиладлы Бәрзиллајын+ гызларындан арвад алыб онларын адыны ҝөтүрән Бәрзиллај оғуллары. 64 Бу адамлар һансы нәсилдән олдугларыны мүәјјән етмәк үчүн нәсилләринин адыны нәсил шәҹәрәләриндә ахтардылар, лакин тапмадылар. Буна ҝөрә дә каһинликдән мәһрум олдулар.+ 65 Вали*+ онлара деди ки, Урим вә Туммим* атан каһин+ олмајынҹа онлар сон дәрәҹә мүгәддәс јемәкләрдән+ јејә билмәзләр. 66 Бүтүн ҹамаатын сајы 42 360 нәфәр иди.+ 67 Бунлардан башга 7337 нәфәр гул-гарабаш+, 245 нәфәр киши вә гадын мүғәнни+ вар иди. 68 Онларын 736 аты, 245 гатыры, 69 һәмчинин 435 дәвәси вә 6720 ешшәји вар иди. 70 Нәсил башчыларындан бәзиләри ишин иҹрасы үчүн ианә вермишдиләр.+ Вали хәзинәјә 1000 гызыл дирһәм*, 50 каса, 530 каһин ҝејими+ вермишди. 71 Нәсил башчыларындан бәзиләри бу иш үчүн олан хәзинәјә 20 000 гызыл дирһәм вә 2200 ҝүмүш мина* ианә етмишдиләр. 72 Галан ҹамаат исә 20 000 гызыл дирһәм, 2000 ҝүмүш мина вә 67 каһин ҝејими вермишди. 73 Беләҹә, каһинләр, лавилиләр, дарваза кешикчиләри, мәзмур охујанлар+, халгын бир һиссәси, мәбәд гуллугчулары вә галан исраиллиләр өз шәһәрләриндә мәскунлашдылар.+ Једдинҹи ај башлајанда+ исраиллиләр артыг өз шәһәрләриндә јашајырдылар».+\n^ Үз 2:2 ајәсиндә Сәрајаһ.\n^ Үз 2:2 ајәсиндә Рәлај.\n^ Үз 2:2 ајәсиндә Миспар.\n^ Үз 2:2 ајәсиндә Рәһум.\n^ Үз 2:44 ајәсиндә Сијаһ.\n^ Үз 2:50 ајәсиндә Нәфисим.\n^ Үз 2:52 ајәсиндә Бәслут.\n^ Үз 2:55 ајәсиндә Фәруд.\n^ Үз 2:57 ајәсиндә Ами.\n^ Јахуд тиршата. Фарс империјасында вилајәт һакиминин титулу.\n^ Дирһәм, адәтән, 8,4 г-лыг фарс гызыл дарикинә бәрабәр тутулур. Инҹилдәки дирһәмдән фәргләнир. Б14 әлавәсинә бах.


Q=4	C=1	SS=1	LS=2	PS=1	DC=0	LC=0	SD=0	BS=4	G0=34	G1=29	G2=20	DLID=az_RU	BODY=Јазышмаг һаггында нәји билмәлијәм? | Ҝәнҹләрин суаллары\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Македонија Малта Мјанма Непал Нидерланд Норвеч Самоа Украјна Фиҹи Чин (мандарин, садәләшдирилмиш) Чин (мандарин, әнәнәви) албан алман амһара африкаанс болгар га газах ган гырғыз еве ермәни естон ефик зулу ибо иврит илок инҝилис исланд исоко испан италјан кечуа (Боливија) кикамба кинјаруанда кирунди кореја коса латыш лингала луганда малагаси малајалам маҹар монгол нзема оромо осетин пангасинан папјаменто (Күрасао) полјак португал румын рус себуан сепеди серб серб (латын) сесуто (Лесото) сетсвана сингал словак словен суаһили тагалог таи тамил татар телугу тсонга тумбука түрк түркмән урһобо фарс фин франсыз хорват чех чибемба читонга чичева шона јапон јоруба јунан ҝүрҹү Һаити креолу һауса һилигајнон һинд әрәб\n:-) Дүзҝүн шәкилдә јазышмаг сәнә әтрафда баш верәнләрдән хәбәрдар олмаға көмәк едәҹәк.\n:-( Дүшүнмәдән јазышмаг достларынла мүнасибәтләрини корлаја, һәм дә адына хәләл ҝәтирә биләр.\nБу мәгаләдә јазышмагла бағлы билмәли олдуғун ваҹиб мәгамлар вурғуланыр:\nНә барәдә јазышмалы?\nНә вахт јазышмалы?\nБир чох јенијетмәләр јазышмағы әвәзолунмаз үнсијјәт васитәси һесаб едирләр. Јазышмаг контакт сијаһысындакы дост-танышларынла әлагә сахламаға имкан јарадыр, әлбәттә, әҝәр валидејнләрин буна етираз етмирләрсә.\n«Баҹымла мән оғланларла сөһбәт едәндә атамын һеч хошуна ҝәлмирди. Әҝәр данышырдыгса да, бу анҹаг ев телефону илә, гонаг отағында вә һамынын ҝөзү габағында олмалы иди» (Ленора).\nНәји билмәлисән? Әҝәр нөмрәни кимә ҝәлди версән, башына иш ача биләрсән.\n«Нөмрәни кимә вердијинә фикир вермәсән, ҝеҹ-тез әдәбсиз месажлар вә шәкилләр алаҹагсан» (Скотт).\n«Әкс ҹинсин нүмајәндәси илә тез-тез јазышсан, гыса бир вахтда аранызда бағлылыг јаранаҹаг» (Стивен).\nМүгәддәс Китабда дејилир: « Узагҝөрән габагҹадан шәри ҝөрүб ондан гачар » (Сүлејманын мәсәлләри 22:3). Бир нечә еһтијат тәдбири ҝөрсән, өзүнү бир чох јерсиз проблемләрдән сығорталаја биләрсән.\nОлмуш әһвалат: « Мән бир оғланла достлуг едирдим вә биз сәһәрдән ахшама кими јазышырдыг. Фикирләширдим ки, биз садәҹә јахшы достуг. Лакин бир ҝүн о, мәндән хошу ҝәлдијини дејәндә баша дүшдүм ки, артыг мәсәлә ҹиддидир. Мән инди дәрк едирәм ки, ҝәрәк онунла бу гәдәр вахт кечирмәјәјдим вә чох јазышмајајдым» (Мелинда).\nБир дүшүн: Мелинданын достунун она ешг елан етмәси достлугларына неҹә тәсир етди?\nГајыдаг әввәлә. Мелинда вә досту неҹә давранмалы идиләр ки, елә дост олараг галсынлар?\nМесаж ҝөндәрмәк асан, алмаг исә хошдур. Һәрдән дә унудурсан ки, башгалары месажы сәһв баша дүшә биләр.\nНәји билмәлисән? Јаздығын сөзләр башга ҹүр баша дүшүлә биләр.\n«Јазышаркән һәтта смајлик вә бу тип диҝәр символлардан истифадә етсән дә, һиссләрини вә сәс тонуну гаршы тәрәфә өтүрә билмәзсән. Бунун уҹбатындан анлашылмазлыг јарана биләр» (Бриана).\n«Мән елә гызлар таныјырам ки, онлар артыг ад чыхарыблар вә һамы онлары оғланлара ҝөндәрдикләри месажлара ҝөрә јүнҝүл гызлар кими таныјырлар» (Лаура).\nМүгәддәс Китабда дејилир: « Салеһ инсан ҹаваб вермәздән әввәл гәлбиндә дүшүнәр » (Сүлејманын мәсәлләри 15:28). Нәтиҹә: «Ҝөндәр» дүјмәсини басмаздан өнҹә, месажыны бир дә оху.\nАғлыны ишләдәрәк өзүн үчүн јазышма гајдалары вә ја бәзиләринин дили илә десәк, јазышма етикасы тәртиб едә биләрсән.\nНәји билмәлисән? Јазышаркән әдәб-әркан гајдаларыны ҝөзләмәсән, һамы сәнә кобуд инсан кими бахаҹаг, һеч кәс сәнинлә достлуг етмәк истәмәјәҹәк.\n«Инсан јазышаркән етиканы асанлыгла унуда биләр. Елә вахтлар олурду ки, мән киминләсә данышанда вә ја наһар заманы маса архасында башлајырдым јазышмаға» (Еллисон).\n«Сүкан архасында јазышмаг чох тәһлүкәлидир, бир анлыг ҝөзүнү јолдан чәкмәк гәзанын јаранмасына сәбәб ола биләр» (Анна).\nМүгәддәс Китабда дејилир: « Һәр шејин өз вахты вар... сусмағын өз вахты, данышмағын өз вахты » (Ваиз 3:1, 7). Бу мәсләһәт данышмаға аид олдуғу кими, јазышмаға да аиддир!\n;-) Валидејнләринин гојдуғу гајдалара риајәт ет (Колослулара 3:20).\n;-) Нөмрәни кимә вердијинә фикир вер. Телефон нөмрәси кими шәхси мәлуматларыны вермәкдән нәзакәтлә имтина етмәклә индидән өзүндә сәнә көмәји дәјәҹәк хасијјәт формалашдырырсан.\n;-) Јазышаркән һәддини ашма вә флирт етмә. Әҝәр романтик һиссләр јаранарса, бу, сәнә мәјуслуг вә үрәкағрысындан башга һеч нә ҝәтирмәјәҹәк.\n«Валидејнләрим телефондан дүзҝүн истифадә етдијими билирләр. Онлар архајындырлар ки, мән телефонун контактына адыны салдығым инсанлары ағылла сечирәм» (Бриана).\n;-) Месажы јазмаға башламаздан өнҹә, өзүндән соруш: «Месаж јазмағын јери вармы?» Бәлкә, ән јахшысы зәнҝ етмәк вә ја сөзү адамын өзүнү ҝөрәндә демәкдир?\n;-) Инсанын үзүнә демәјәҹәјин сөзләри јазма. 23 јашлы Сара дејир: « Ағзына алмајаҹағын сөзү месажла ҝөндәрмә ».\n«Кимсә сәнә әдәбсиз шәкилләр ҝөндәрирсә, валидејнләринә де. Бу, сәни һәм горујаҹаг, һәм дә валидејнләринин етимадыны газандыраҹаг» (Сирван).\n;-) Мобил телефондан үмумијјәтлә истифадә етмәјәҹәјин вахты габагҹадан мүәјјәнләшдир. Оливија адлы бир гыз дејир: « Јемәк јејәндә вә ја нәсә охујанда телефонума јахын дурмурам. Јығынҹаг заманы телефонуму сөндүрүрәм ки, фикрим онда галмасын ».\n;-) Башгаларыны дүшүн (Филипилиләрә 2:4). Киминләсә сөһбәт едәркән јазышма.\n«Өзүмә белә бир шәрт гојмушам ки, әҝәр тәҹили дејилсә, достларымла оларкән јазышмајым. Үстәлик, мән һеч вахт јахшы танымадығым инсанлара өз нөмрәми вермирәм» (Ҹејнелли).\nАлты ај ҝөрүшдүкдән сонра баша дүшмүсән ки, һәмин инсанла сәнинки алынмајаҹаг. Она неҹә месаж ҝөндәрмәк дүзҝүн оларды?\n«Сәнинлә мәнимки гуртарды».\n«Биз сөһбәт етмәлијик. Нә вахт ҝөрүшә биләрик?»\nДүзҝүн ҹаваб — Б. Башга ҹүр давранмаға сәбәб јохдурса, бу кими ҹидди мәсәләләри инсанла үз-үзә мүзакирә етмәк мәсләһәтдир (Лука 6:31).\nСиниф јолдашынын әдәбсиз шәкли олан месаж алырсан. Неҹә давранмағын дүзҝүндүр?\nДәрһал шәкли силмәк.\nШәкли бүтүн достларына ҝөндәрмәк.\nДүзҝүн ҹаваб — А. Секстинг (сексуал характерли шәкил вә месажларын ҝөндәрилмәси) һәр бир иштиракчынын ләјагәтини алчалдыр. Бу ишдә иштирак етмә (Ефеслиләрә 5:3, 4).\nСүфрә архасында отуруб аиләнлә наһар едирсән. Бирдән телефонундан сәнә месаж ҝәлдијини билдирән таныш сәс ҝәлир. Нә етсән дүзҝүн оларды?\nАилә үзвләринин сәнә анлајышла јанашаҹағына үмид едәрәк месажы дәрһал охумаг.\nНаһар гуртарана кими ҝөзләмәк.\nДүзҝүн ҹаваб — Б. Месаж ҝөзләјә биләр. Аилә даһа ваҹибдир (Филипилиләрә 1:10).\nҜәнҹләрин мобил телефонла бағлы дедикләри


Q=12	C=4	SS=4	LS=8	PS=0	DC=4	LC=0	SD=0	BS=0	G0=18	G1=16	G2=9	DLID=az_RU	BODY=ДИЛИ: Aзәрбајҹан (кирил әлифбасы) Австралија жест дили Азәрбајҹан (латын әлифбасы) Вјетнам Данимарка Индонезија Исвеч Кирибати Конго Литва Македонија Мјанма Непал Нидерланд Ниҝериа пиҹини Норвеч Самоа Соломон Адалары пиҹини Тувалу Уелс Украјна Фиҹи Чин (мандарин, садәләшдирилмиш) Чин (мандарин, әнәнәви) адангме албан алман амһара африкаанс ајмара баса (Камерун) бенгал бикол болгар булу варај венда волајта га ган гуарани гуҹарат гырғыз дхолуо еве ермәни естон ефик занде зулу ибо иврит илок инҝилис исланд исоко испан италјан кабре каннада каонде каталан кечуа (Боливија) кикамба кикујју кинјаруанда кирунди кореја коса куангали куанјама күрд курманҹи (Гафгаз) күрд курманҹи (кирил) латыш лингала лози лувале луганда лунда малагаси малај малајалам мамбве-лунгу маратһ мајја маҹар мегрел монгол ндебеле ндебеле (Зимбабве) ндонга нзема окпе оромо осетин пангасинан папјаменто (Күрасао) полјак португал пәнҹаб румын рус санго сапотек (Истм) свати себуан сепеди серб серб (латын) сесуто (Лесото) сетсвана сингал словак словен сотсил сранан-тонго суаһили суаһили (Конго) тагалог таи тамил татар таҹик тви телугу тетела тетум (Дили) тив тигре ток-писин тсонга тумбука түрк түркмән урду фарс фин фон франсыз хорват чех чибемба чилуба чинјанја читонга читонга (Малави) чичева чуваш шона јао јапон јоруба јунан ҝүрҹү ҹола Һиндистан жест дили һауса һилигајнон һинд әрәб өзбәк\nДАВУД ПАДШАҺ Јерусәлимдә чох мүһүм бир ҝөрүш тәшкил едиб. О, бүтүн башчылары, сарај мәмурларыны, иҝид вә баҹарыглы кишиләри һүзуруна топлајыб. Падшаһын онлара мүһүм бир хәбәри вар: Јеһова Аллаһын бујруғу илә падшаһын оғлу Сүлејман Аллаһын адына ибадәтҝаһ тикмәлидир. Аллаһын руһу аһыл јашлы Давуд падшаһа мәбәдин лајиһәсини әјан едиб, падшаһ да лајиһәни Сүлејмана өтүрүб. Давуд дејир: «Иш... бөјүкдүр. Чүнки мәбәд инсан үчүн јох, Јеһова Аллаһ үчүн тикиләҹәк» (1 Салн. 28:1, 2, 6, 11, 12; 29:1).\nСонра Давуд үзүнү ҹамаата тутуб дејир: «Ким Јеһоваја көнүллү бәхшиш вермәк истәјирсә, бујурсун версин» (1 Салн. 29:5). Әҝәр һәмин вахт орада олсајдыныз, нејләјәрдиниз, бу чағырыша неҹә һај верәрдиниз? Исраиллиләр бу чағырышы ҹан-дилдән дәстәкләдиләр. «Ҹамаат... көнүллү тәгдимәләри ҝәтирдијинә ҝөрә севинирди, чүнки бунлары Јеһоваја үрәкдән вермишдиләр» (1 Салн. 29:9).\nӘсрләр сонра Јеһова Аллаһ о мәбәддән даһа әзәмәтли бир бина инша етди, ҝөзә-ҝөрүнмәз мөһтәшәм бир мәбәд уҹалтды: инди бу мәбәдин сајәсиндә инсанлар Иса Мәсиһин фидјә гурбанлығы васитәсилә Она јахынлаша биләр (Ибр. 9:11, 12). Бу ҝүн Јеһова Аллаһ шаҝирд һазырламаг иши васитәсилә инсанлары Өзү илә барышдырыр (Мәт. 28:19, 20). Бу иш ҝөзәл бәһрәләр ҝәтирир: һәр ил милјонларла инсана Мүгәддәс Китаб дәрси кечилир, минләрлә шаҝирд вәфтиз олур вә јүзләрлә јени јығынҹаг јараныр.\nБу тәрәгги, өз нөвбәсиндә, башга саһәләрдә дә тәрәгги етмәји тәләб едир; нәшрләрин сајыны артырмаг, ибадәт евләрини тәмир етмәк, јени ибадәт евләри вә топланты заллары тикмәк лазым ҝәлир. Сөзсүз, сиз дә разы олаҹагсыныз ки, мүждәнин тәблиғи чох бөјүк вә бәһрәли ишдир (Мәт. 24:14).\nЈараданымыза вә инсанлара бәсләдијимиз мәһәббәт, тәблиғ ишинин тәҹили олмасы бизи Јеһоваја көнүллү бәхшиш вермәјә тәшвиг едир. Сәрвәтимизлә Јеһованы шәрәфләндирмәк вә ианә едилән вәсаитләрин бәшәр тарихинин ән бөјүк иши үчүн һикмәтлә истифадә олундуғуну ҝөрмәк һәр биримизә чох хошдур! (Мәс. 3:9).\nЧохлары өз бүдҹәләриндән мүәјјән мигдарда пул ајырыр вә үзәриндә «Үмумдүнја иши үчүн ианәләр» јазылан гутуја атыр (1 Кор. 16:2). Һәр ај јығынҹаглар бу көнүллү ианәләри Јеһованын Шаһидләринин јерли филиалына ҝөндәрир. Көнүллү едилән пул ианәләрини өлкәнизә бахан филиала ҝөндәрмәк олар. Зәһмәт олмаса, ианә илә бирликдә онун һәдијјә олдуғуну билдирән гыса мәктуб да ҝөндәрин.


Q=8	C=2	SS=2	LS=2	PS=2	DC=0	LC=0	SD=0	BS=1	G0=21	G1=18	G2=7	DLID=az_RU	BODY=Јадыныздадырмы? — 2015-ҹи ил, ијун | Тәлим\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Кирибати Конго Литва Маврики креолу Македонија Непал Нидерланд Норвеч Сејшел креолу Тувалу Украјна Фиҹи Чин (мандарин, садәләшдирилмиш) Чин (мандарин, әнәнәви) албан алман амһара ајмара бенгал бикол болгар варај волајта газах ган гуарани гуҹарат гырғыз дхолуо ермәни естон ефик ибо иврит илок инҝилис исланд исоко испан италјан каннада каонде каталан кечуа (Боливија) кикамба кикујју кинјаруанда кирунди кореја латыш лози лувале луганда лунда малагаси малај малајалам маратһ мајја маҹар монгол оромо осетин пангасинан папјаменто (Аруба) папјаменто (Күрасао) полјак португал пәнҹаб румын рус санго сапотек (Истм) себуан серб серб (латын) сингал словак словен сотсил сранан-тонго суаһили суаһили (Конго) тагалог таи тамил татар таҹик телугу тетела тив тигре ток-писин тумбука түрк түркмән түркмән (кирил) урду фарс фин франсыз хорват чех чибемба чилуба чинјанја читонга читонга (Малави) чичева чуваш шона јапон јоруба јунан ҝүрҹү Һаити креолу һауса һилигајнон һинд һири-моту әрәб өзбәк\nМәсиһиләрин Иса Мәсиһә дуа етмәси ҹаиздирми?\nХејр. Иса Мәсиһ инсанларын Јеһоваја дуа етмәли олдуғуну өјрәдирди. О, өзү дә Јеһова Аллаһа дуа едирди (Мәт. 6:6—9; Јәһ. 11:41; 16:23). Ејнилә, Исанын илк давамчылары да она јох, Аллаһа дуа едирдиләр (Һәв. 4:24, 30; Кол. 1:3) (1/1, сәһифә 14).\nИса Мәсиһин өлүмүнү јад етмәјә һәр ил неҹә һазырлаша биләрик?\n«Мүгәддәс Јазылары һәр ҝүн арашдырын» брошүрүндә бу һадисә илә бағлы ҝөстәрилән ајәләри охуја биләрик. Һәмчинин бу мүддәт әрзиндә хидмәтимизи ҝенишләндирә биләрик. Еләҹә дә Аллаһын бизә вердији үмидин үзәриндә дуа едиб дүшүнмәк фајдалы оларды (15/1, сәһифә 14—16).\nЈапонијадакы гардашларымыз һансы ҝөзләнилмәз һәдијјәни алдылар?\nОнлар «Јени Дүнја Тәрҹүмәси»ндән ҝөтүрүлүб јенидән чап олунан «Мәттанын мүждәси» китабыны алдылар. Баҹы-гардашлар китабы тәблиғдә инсанлара тәклиф етдиләр. Мүгәддәс Китабла таныш олмајан әксәр инсанлар китабы гәбул едирдиләр (15/2, сәһифә 3).\nБиринҹи әсрдә һансы амилләр мүждәнин јајылмасына көмәк етмишди?\n«Рома сүлһү» адланан дөврдә тоггушмалар аз олурду. Мәсиһин илк шаҝирдләри јахшы салынмыш јолларла раһат сәјаһәт едирдиләр. Јунан дилинин үмумишләк дилә чеврилмәси мүждәнин јајылмасына көмәк едирди. Бунун сајәсиндә һәтта империјаја сәпәләнмиш јәһудиләрә дә тәблиғ етмәк асан иди. Һәмчинин шаҝирдләр Рома ганунундан истифадә едәрәк мүждәни мүдафиә едирдиләр (15/2, сәһифә 20—23).\nНәјә ҝөрә сон илләр нәшрләримиздә Мүгәддәс Китабда нәјинсә вә ја һансыса һадисәнин башга бир шејин тимсалы олдуғу барәдә мәлумата надир һалларда раст ҝәлинир?\nМүгәддәс Јазыларда дејилир ки, бәзи шәхсләр нәјинсә тимсалыдыр. Буна бир нүмунә Галатијалылара 4:21—31 ајәләриндә јазылыб. Амма Мүгәддәс Јазылар һеч бир әсас вермирсә, биз һеч бир шәхсә вә ја һадисәјә нәјинсә тимсалы кими бахмамалыјыг. Бунунла белә, Мүгәддәс Китабдакы һадисәләрдән вә нүмунәләрдән өзүмүз үчүн ибрәт ҝөтүрә биләрик (Ром. 15:4) (15/3, сәһифә 17, 18).\nМисирдә гәдим зибилликдә тапылан папирус фрагменти нәјә ҝөрә ваҹиб тапынтыдыр?\nӨтән әсрдә үстүндә «Јәһјанын мүждәси»ндән ајәләр јазылан фрагмент тапылмышды. Бу фрагмент Јәһјанын өз китабыны јаздығы вахтдан ҹәми бир нечә ониллик сонраја аид ола биләр. Онун мәзмуну бизим ҝүнләрә ҝәлиб чатан Мүгәддәс Китаб мәтнинин дәгиг олдуғуну тәсдиг едир вә бунунла да, Мүгәддәс Китабын етибарлы олдуғуну ҝөстәрир (1/4, сәһифә 10, 11).\nНәјә ҝөрә јығынҹагдан кәнаредилмә мәһәббәтин тәзаһүрүдүр?\nМүгәддәс Китабда јығынҹагдан кәнаредилмә барәдә данышылыр. Бу ҹидди өлчүнүн фајдалары вар (1 Кор. 5:11—13). Бунун сајәсиндә Аллаһын ады шәрәфләнир, јығынҹағын тәмизлији горунур. Һәмчинин белә ҹәза алан адамын ағлы башына ҝәлә биләр (15/4, сәһифә 29, 30).


Q=5	C=5	SS=1	LS=0	PS=0	DC=0	LC=0	SD=0	BS=1	G0=128	G1=105	G2=64	DLID=az_RU	BODY=Азәрбајҹанда Јени ил олаҹагмы? •\n« Новый Год в Азербайджане?!\nЭкономика Азербайджана в 2017 году: бегство инвесторов и инфляция »\nАзәрбајҹанда Јени ил олаҹагмы?\nҺазырда јашадығымыз 2017-ҹи ил бир нечә ҝүндән сонра өз ҝүнләрини баша вурур вә тарихин архивинә тәһвил олур. Гаршыдан Јени – 2018-ҹи ил ҝәлир – өмрүмүзүн даһа бир тәгвим или! Нијә “тәгвим или” дејирәм? Чүнки, ҝөзәл билирсиниз ки, Азәрбајҹан Иран сивилизасијасынын тарихи тәркиб һиссәси кими, Јени или адәтән һәр ил мартын 21-дә бајрам едир вә она Новруз бајрамы дејир. Биз түркләр дә 11-12-ҹи әсрләрдән башлајараг, тәдриҹән Иран торпагларында мәскунлашсаг да, сон бир нечә әсрләр боју Новрузу өз милли бајрамымыз кими гејд едирик.\nБунунла белә, тәгрибән сон 200 ил әрзиндә Русија империјасынын тәркибиндә јашамағымызын мүсбәт нәтиҹәләриндән бири дә о олмушдур ки, һазырда биз Јени или ики дәфә, јәни јанварын 1-дә вә мартын 21-дә бајрам едирик! Јәни бир чох башга халглардан фәргли олараг, бизим ики Јени ил бајрамымыз олур!\nЈени ил бајрамы адәтән өтән илин сонунҹу ҝүнүндән нөвбәти илин илк ҝүнүнә кечән ҝеҹә гејд олунур. Хатырладым ки, 1 јанвар Јени ил бајрамы кими ерамыздан әввәл 46-ҹы илдә Ромә императору Јули сезар тәрәфиндән тәјин олунмушдур. Гәдим Ромада бу ҝүн Јанус аллаһынын шәрәфинә гејд олунурду. Јанвар ајынын ады да онун адындан ҝөтүрүлмүшдүр. Гәдим Ромалылар Јанусу бир үзү ирәлијә, о бири үзү исә ҝеријә бахан шәкилдә тәсвир едирдиләр. Һазырда дүнја өлкәләринин чохунда бу бајрам Григорјан тәгвиминә ҝөрә бајрам едилир. Азәрбајҹанда да һәмин тәгвимдән рәсми истифадә олундуғундан, 1 јанвар Јени илин илк ҝүнү һесаб олунур. Она ҝөрә дә һазырда бир чохлары 1 јанвары Јени ил бајрамы кими гејд етмәјин әлејһинә олсалар да, рәсми тәгвим бу ҝүнүн бајрам олдуғуну тәсдиг едир.\nМәним әзизләрим! Дејирләр, Јени или неҹә гаршыласан, ону елә дә јола саларсан. Бунун мәнасы одур ки, һәр јашадығымыз илдә бизим һәјатымыз бир чох ҹәһәтдән Јени или һансы әһвалла гаршыламағымыздан асылы олур. Тәсадүди дејилдир ки, инсанлар Јени ил габағы бир-биринә ҝөзәл әһвал-руһијјә арзулајырлар!\nБәзиләри белә һесаб едирләр ки, биз әҝәр Јени или бајрам етмәсәк, һеч бир гејри-ади иш олмајаҹаг, чүнки Јени ил онсуз да көһнә или әвәз едәҹәк. Башгалары исә, әксинә, бу фикирдәдирләр ки, әҝәр биз Јени или гејд етмәсәк, онда һәјатымызда бир бајрам аз олаҹаг!\nЛакин бүтүн бу мүбаһисәләрдән асылы олмајараг, факт одур ки, артыг дүнјанын әксәр өлкәләриндә Јени илин бајрам едилмәси әнәнә формасыны алмышдыр. Она ҝөрә дә милјонларла инсан бу бајрамы гејд едәркән, һәмин мүбаһисәләрә мәһәл белә гојмур, әксинә, бу ҝүнү әввәлки илләрдән даһа бөјүк тәнтәнә илә гејд етмәјә чалышыр. Чүнки бајрамлар бизим һәјатымызын бәзәјидир, онлар бизә даим севинҹ вә ҝөзәл әһвал-руһијјә бәхш едир, һәр Јени ил исә бизләрә јени үмидләр вә перспективләр вәд едир! Она ҝөрә дә мән сөһбәтимин бу јериндә сизләрә чохлу бајрамлар вә ҝөзәл әһвал-руһијјә арзулајыр, һәр ҝүнүнүзүн бајрам олмасыны Аллаһдан диләјирәм!\nБу јердә мәндән суал едә биләрсиниз ки, ҝөзәл әһвал-руһијјә арзуламаг нәдир, “Азәрбајҹанда Јени ил олаҹагмы?” башлығы нәдир?\nҜөзәл суалдыр, мәним әзизләрим! Амма, әминәм ки, ҹавабым һәмин суалын өзүндән дә ҝөзәл олаҹагдыр! Мәсәлә бурасындадыр ки, биз һамымыз Аллаһ бәндәсијик, она ҝөрә дә тәкҹә өмрүмүзүн һәр бир илинә јох, ајына, ҝүнүнә, саатына, дәгигәсинә, санијәсинә вә анына, һәтта нәфәсимизин ҝедиб гајытмағына ҝөрә дә Јарадана миннәтдар олмалы, Она шүкүр демәлијик! Бу мәнада, нәинки һәр илимиз, һәмчинин һәр ајымыз, ҝүнүмүз, саатымыз, дәгигәмиз, санијәмиз вә анымыз да јенидир! Еләдирсә, бәс онда биз нијә һәр јени ајымызы, ҝүнүмүзү, саатымызы, дәгигәмизи, санијәмизи вә анымызы бајрам етмирик, амма һәр ҝәлән илимизи бајрам едирик?\nЧүнки, мәним әзизләрим, һәр бир бајрам ејни заманда һәм дә өтән дөврдә ҝөрүлән ишләримизин, әлдә етдијимиз уғурларын, һәјата кечән планларымызын өзүнәмәхсус бир һесабаты демәкдир! Бу бахымдан, ајлар, ҝүнләр, саатлар, дәгигәләр, санијәләр вә анларла мүгајисәдә, бир ил кифајәт гәдәр бөјүк вахт кәсијидир ки, биз бу мүддәт әрзиндә газандыгларымызын һесабатыны верәк вә нөвбәти илә планларымызы тәртиб едәк. Демәли, һәр бир Јени ил бајрамы өтән бир ил әрзиндәки уғурларымызын бајрамы олмалыдыр! Бу уғурлар исә һәм дөвләтин, һәм һакимијјәтин, һәм һөкумәтин, һәм дә ајры-ајры исанларын уғурларыдыр. Мәһз она ҝөрә дә Јени или тәкҹә ајры-ајры инсанлар јох, һәм дә дөвләт бајрам едир.\nИнди исә ҝәлин нәзәр алаг, ҝөрәк мәним дөвләтим вә әзиз һәмвәтәнләрим декабрын 31-и ахшам өз һансы уғурларыны бајрам етмәлидирләр, севинмәли, дејиб-ҝүлмәли, шадјаналыг етмәли вә нөвбәти илә өз планларыны гурмалыдыр? Сөзүн гысасы, ҝөрә бајрам бизим һарамыза јарашыр?\nАзәрбајҹанда инди һамы горху ичиндә јашајыр. Бу торпағын көклү халгларынын һансыса бир бајрамы гејд етмәси һаггында һеч сөһбәт ола билмәз! Чүнки ән башлыҹасы будур ки, һәмин халгларын һеч бири азад дејил! Азад олмајан халг неҹә бајрам едә биләр? Бу халгларын һәм өзү, һәм дә онларын дили әсарәт алтындадыр! Әнәнәјә ҝөрә, һәр бир өлкәдә дөвләтин башчысы, бизим Шәмкирин Сејфәли кәндиндә дејилдији кими, јарлы-јарашыглы, гарлы-ганаҹаглы сурәтдә декабрын 31-дә ҝеҹә јарысы телевизија екранларына чыхараг, өз ана дилиндә өз халгыны Јени ил мүнасибәти илә тәбрик едир. Амма талышы талыш дилиндә, ләзҝини ләзҝи дилиндә, авары авар дилиндә, таты тат дилиндә вә башга көклү халглары онларын өз ана дилиндә тәбрик едән олмур! Өз ана дилиндә тәбрик ешитмәјән халг Јени или неҹә бајрам едә биләр? Едә билмәз, мәним әзизләрим! Бајрам тәбрикиндән сонра телевизија екранларында һәр бир халгын өз ана дилиндә маһнылар охујан мүғәнниләр өз халгыны фејзијаб едәрәк, һәр евдә бајрам әһвал-руһијјәси јаратмаға чалышыр. Бәс Азәрбајҹанын көклү халглары неҹә? Онларын һамысы јад бир дилдә маһнылара гулаг асмаға мәһкум олунублар! Белә олан шәраитдә һәмин халгларын нүмајәндәләринин евләриндә һансы бајрам әһвал-руһијјәсиндән данышмаг олар? Данышмаг олмаз, мәним әзизләрим!\nЛакин бүтүн бунлардан әлавә, бу халглар һәм дә даим горху алтында јашајырлар ки, бу намәрд дөвләт вә онун игтидары һәр ан онлары гәтлиам едәрәк, мәһв едә биләр! Горхурлар ки, һәр ан онларын һәр биринин евинә сохулараг, онларын оғул вә гызларыны талыш Мәтләб кими оғурлајыб, зиндана ата биләр!\nАмма бу дәрд тәкҹә көклү халглара аид дејил, елә мәним әзиз халгыма да ејни дәрәҹәдә аиддир! Чүнки бу бәднам дөвләтин ады бизимдир, дады исә өзҝәниндир, јәни Әлијевләриндир!\nӘн бөјүк фаҹиә бурасындадыр ки, варлы да, јохсул да дәрд вә горху ичиндәдир! Илһам Әлијев горхур ки, һакимијјәти итирә биләр. Онун арвады вә ушаглары горхурлар ки, Илһам һакимијјәти итирсә, онда онлар тәкҹә бу дәбдәбәли јашајышы јох, һәм дә өз ҹаныны итирә биләрләр! Әлијевин клан үзвләри горхурлар ки, һәм өз сәрвәтләрини итирә биләр, һәм дә боғаза јығылан бу халг онларын һамысыны мәһв едә биләр! Садә халгдан сөһбәт ҝедирсә, онун иши артыг горхмагдан кечиб, диләнчи ҝүнүндә јашајан ҹамаат даһа нәјини итирә биләр? Даһа доғрусу, нәји вар ки, ону итирмәкдән горхсун? Һеч нәји јохдур, она ҝөрә дә јүз минләрлә һәмвәтәним өз бојнуна кәфән кечирмиш кабусу хатырладыр! Беләликлә, һамы нәдәнсә горхур! Горху ичиндә јашајан халг бајрам едә билмәз!\nБир дөвләтдә һәтта бир нәфәр көрпә ушаг да гарын долусу јемәк јемирсә, о дөвләтин һеч нәји бајрам етмәјә һаггы јохдур! Амма Азәрбајҹанда минләрлә аилә вардыр ки, ата-ана өз көрпә ушагларыны гуру чөрәклә дә дојдура билмир! Бир дөвләтдә һәтта бир көрпә ушағын да ҝөзү јолдадырса, өз атасыны ҝөзләјирсә, о дөвләтдә бајрамдан данышмаг олмаз! Азәрбајҹанда он минләрлә көрпә ушаг һәр ҝүн-һәр саат Русијаја газанҹ далынҹа ҝетмиш атасынын јолуну ҝөзләјир! Өз халгыны бу ҝүнә гојмуш бир дөвләтин нәинки Јени или бајрам етмәк, һәтта јашамаға да һаггы јохдур! Бир дөвләтдә әҝәр һәтта бир ҹаван ҝәлин дә өз әринин јолуну ҝөзләјирсә, о дөвләтин бајрамын адыны белә чәкмәјә мәнәви һаггы јохдур! Азәрбајҹанда минләрлә ҹаван ҝәлин ҝеҹә-ҝүндүз Русијаја чөрәк далынҹа ҝетмиш әрини ҝөзләјир! Јени или бајрам етмәк бу халгын нәјинә вә һарасына јарашыр, ај мәним әзиз һәмвәтәнләрим? Һеч нәјинә вә һеч һарасына јарашмыр! Бир дөвләтдә әҝәр һәтта бир гоҹа ата вә јахуд ана өз оғлуну ҝөрмәдән дүнјасыны дәјиширсә, о дөвләт Јени или бајрам едә билмәз! Азәрбајҹанда о ҹүр дүнјасыны дәјишән гоҹа ата вә аналар минләрләдир! Еләдирсә, онда Јени или бајрам етмәк Азәрбајҹанын һарасына јарашыр? Һеч һарасына јарашмыр, мәним әзизләрим!\nАхы бу халг Јени или неҹә бајрам етсин ки, минләрлә аилә өз ҹаван оғлунун Гарабағ ҹәбһәсиндә шәһид олмасы горхусу илә јашајыр! Илһам Әлијев мәним халгымын минләрлә оғлуну ҹәбһәдә өлүмә мәһкум едиб ки, тәки онун һакимијјәт өмрү узансын! Белә бир өлүмә мәһкум халг Јени или бајрам едә билмәз!\nБу ҝүнләрдә бир американ филминә бахдым. Бир полис нәфәринин бағ евиндә ҹәмиси 40 мин доллар тапылдығына ҝөрә, журналистләт бүтүн Нју-Јорк шәһәрини ајаға галдырмышдылар! Демәјин ки, ади бир филмдир! О дөвләтин һәгигәти дә тәгрибән еләдир! Она ҝөрә дә елә дөвләт, елә халг Јени или бајрам етмәјә лајигдир! Инди дә бахын, Азәрбајҹанда вәзијјәт неҹәдир? Бу јахынларда верҝи назирини ишдән чыхардылар. Онун сәһәриси ҝүнү Илһам Әлијевин мәддаһ журналистләри дәрһал јаздылар ки, сән демә, Илһам Әлијев һәмин назири 4 милјард доллар “ҹеһизлә” пенсијаја ҝөндәриб! Јаздылар ки, назир онун гәбулуна ҝәлән һәр кәсә пачка илә доллар верир вә дејирмиш ки, “мән һеч кәси диггәтдән кәнар сахламырам!” Анҹаг јазмырлар ки, бәс нијә о шәхс назир ишләјән вахты бунлары јазмырдылар? Јазмырлар ки, әҝәр назир өзү мәним халгымдан 4 милјард доллар оғурлајыбса, демәли, азындан он дәфә артыг мәбләғи дә ишләдији дөврдә президент Илһам Әлијевә верибдир! Бу дөвләтин назири 4 милјард оғурлајыб, ондан он дәфә артығыны да өз президентинә верирсә, онда бу халг Јени или неҹә бајрам едә биләр? Едә билмәз, мәним әзизләрим!\nСон 24 илдә Азәрбајҹанда һакимијјәти Әлијевләр кланы силаһлы јолла гәсб етмишдир. Бу илләрдә Азәрбајҹан дөвләтинин вә мәним әзиз халгымын кечдији јол, ҝөрүлән вә ҝөрүлмәси ваҹиб олса да, амма ҝөрүлмәјән ишләр вә саир һаггында биз сизләрә һәртәрәфли мәлумат вермишик. Онларын һамысы һаггында данышмаг фикрим јохдур. Мадам ки 2017-ҹи илин јекунларындан сөһбәт ҝедир, мәним әзиз тамашачыларым чох ҝөзәл билирләр ки, бу ил әрзиндә гырхдан артыг верилишимиздә мән сизләрә онларын һамысы һаггында имканым дахилиндә мәлумат вермишәм. Ону да ҝөзәл билирсиниз ки, мән һеч вахт өз әзиз һәмвәтәнләрими алдатмамыш, онлара, нә гәдәр аҹы олса да, һәгигәти демиш, онлары хәбәрдар етмишәм.\nОна ҝөрә дә бу ил әрзиндә ефирә ҝетмиш верилишләримизә бир даһа тамаша етсәниз, онда ҝөрәрсиниз ки, дедикләримин һамысы дүз чыхмыш, өз тәсдигини тапмышдыр! Лакин сизләри бир даһа һәмин верилишләрин һамысына тәкрар бахмаға мәҹбур етмәјим дејә, өтән илин бәзи јекунларыны гыса шәкилдә сизләрин нәзәринизә чатдырмаг истәјирәм ки, сонда ҝәләҹәјим нәтиҹә сизләрә гәрибә вә әҹаиб ҝәлмәсин!\nБеләликлә, ҝәлин бирликдә өтән илин әсас јекунларына нәзәр јетирәк.\nБиринҹи. Дүз 14 илдир ки, һәр Јени ил ҝәләндә Һејдәрин ҝүлмәшәкәр оғлу Илһам сизләрә дејир ки, “бу ил һөкмән Гарабағы азад едәҹәјик”! Бу ил дә белә олду. Дүнја азәрбајҹанлыларынын һәмрәјлији ҝүнү мүнасибәти илә тәбрик мәктубунда Илһам Әлијев белә деди: “Апрел дөјүшләри бизим тарихи гәләбәмиздир. Бу гәләбә мүнагишәнин тәнзимләнмәсини јахынлашдырыр… Азад олунмуш торпагларда оларкән мән Азәрбајҹан бајрағы алтында бир даһа дедим ки, Азәрбајҹан халгы вә Азәрбајҹан дөвләти һеч вахт өз торпағында икинҹи ермәни дөвләтинин јаранмасына имкан вермәз”.\nҜөрдүјүнүз кими, Әлијев өз мәктубунда мүнагишәни нә гәдәр, нечә ил вә ја ај јахынлашдырдығыны демәди! Јәни демәди ки, бу “јахыны” мәним халгым һәлә нә гәдәр ҝөзләмәлидир! Белә дә олду. Бир ил кечди, амма гәләбә нәинки јахынлашмады, әксинә, әҝәр реал просесләри нәзәрә алсаг, даһа да узанды! Даһа дәгиг десәм, Ахырәззәмана галды!\nБу бахымдан, мәнә мараглы ҝәлән башга бир шеј олду. Бу ҝүнләрдә бир гарабағлы бизим телевизија верилишләримизин биринин алтында јаздығы гејдиндә анҹаг өз гарабағлыларына јарашан бир тәрздә һәдсиз сајда күчә сөјүшләри вә тәһгирләри јазандан сонра, Гарабағ мүнагишәсинин һәлли һаггында даһа нә јазса јахшыды? О бәдбәхт бөјүк руһ јүксәклији илә ермәниләрә билдирир ки, “биз һәлә Гарабағ уғрунда дөјүшләрә башламамышыг”. Сонра да јазыр ки, “Илһам Әлијев ҝөзәл сијасәтчидир, о өзү һәр шеји јахшы билир”. Бунунла да о гарабағлы бәлкә дә өзү дә билмәдән, Илһамы јаланчы адландырыр! Ахы Илһам һәр ил дејир ки, бу ил Гарабағы азад едәрик! Һеч шүбһәм јохдур ки, бу ил дә ејни сөзләри тәкрар едәҹәк, јенә сизин башынызын алтына јастығ гојмагла кифајәтләнәҹәк!\nӘҝәр гарабағлылар доғрудан да Илһамы “ҝөзәл сијасәтчи” билирләрсә, онда гој һеч нә олмајыбмыш кими, Јени или бајрам етсинләр! Амма мән буну билирәм ки, мәним милјонларла һәмвәтәнләрим елә дүшүнмүр вә Илһамы да сијасәтчи-филан һесаб етмир!\nБурадан чыхардығымыз нәтиҹә бәс нә олду? О олду ки, гаршыдан ҝәлән Јени или бајрам етмәк үчүн һеч бир әсасымыз јохдур!\nИкинҹи. Јадыныздадыр ки, өтән илин ән бөјүк һадисәләриндән бири о олду ки, феврал ајынын 21-дә Илһам өз ханым-хатын арвады Меһрибаны биринҹи витсе президент тәјин етди. Гој етсин, онунла ишим јохдур! Мәним ишим Илһамын гәбул етдији гәрарларын пуч вә мәнасыз олдуғуну сизләрә чатдырмагдыр. Она ҝөрә дә һәмин тәјинатдан дәрһал сонра сизләрә данышмышдым ки, Меһрибанын бу вәзифәјә тәјинатынын мәгсәд вә мәрамы нәдир?\nХатырлајырсыныз ки, Илһамын тәблиғат машыны о вахтлар дүнјаја ҹар чәкирди ки, Меһрибанын бу тәјинаты илә Азәрбајҹанын аз гала бүтүн проблемләри һәлл олунаҹаг! Онда сизләрә демишдим ки, бунларын һамысы јаландыр!\nИнди илин сону чатыр, амма Меһрибанын нәинки һеч бир әмәлин ҝөрән олмајыб, һеч онун сәсини дә ешидән олмајыб!\nБунуму бајрам етмәлијик Јени илдә? Башына дәјсин Илһамын вә онун Меһрибанынын белә бајрамы!\nҮчүнҹү. Илһам Әлијев һәмин тәркиб мәктубунда даһа сонра демишди ки, “2016-ҹы илдә Азәрбајҹанын бејнәлхалг мөвгеләри даһа да ҝүҹләнмишдир. Бизим достларымызын сајы артыб, амма бизә гаршы вахташыры кампанијалар апаран дүшмәнләримиз исә сијаси сәһнәдән ҝедир. Азәрбајҹан бејнәлхалг тәшкилатларда бөјүк уғурлар газаныб”.\nМәним әзизләрим! Дәфәләрлә сизә демишәм ки, хүсусилә бу ил әрзиндә бејнәлхалг аләмдә Азәрбајҹанын достлары нәинки артмајыб, әксинә, бир чох кечмиш достлары да она дүшмән кәсилмишдир! Һазырда дүнјада Түркијә вә Пакистандан башга бир дәнә дә олсун досту галмајыб! Бүтүн бунлар Илһамын фәрсиз вә һәм дә гарәткар сијасәтинин нәтиҹәсидир! Гәрб вә Америка мәтбуаты исә ҝеҹә-ҝүндүз Илһамын оғурладығы пуллардан вә диҝәр ҹинајәтләрдән јазмагдадыр!\nБудурму Илһамын дедији уғурлар? Башына дәјсин, мәним халгыма елә дырнагарасы уғур лазым дејил! Белә уғурларла Јени или бајрам етмәк олмаз!\nДөрдүнҹүсү. Бу јахынларда Илһамын пуллу нөкәрләри сорғу кечирәрәк, һесабат вердиләр ки, ҝуја Азәрбајҹан әһалисинин 81 фаизи Илһамы дәстәкләјир! Јадыныздадырса, өтән верилишимиздә бир һәмвәтәнимизин видео-чархыны сизин нәзәринизә тәгдим етмишдик. Орада о заваллы үрәк ағрысы илә дејир ки, “Азәрбајҹан әһалисинин 81 фаизи аҹындан өлүр, амма бу намәрдләр дә дејирләр ки, ҝуја ҹамаат Илһамы дәстәкләјир!”\nИнди сиз мәнә дејин: Бу аҹындан өлән халг Јени или бајрам едә биләрми? Билмәз, мәним әзизләрим!\nӨзүм дә билмирәм, нәји дејим, нәји сахлајым? Ахы бу бир ил әрзиндә әслиндә мәним әзиз халгымын диләнчи вәзијјәти бир аз да писләшиб, амма Илһамын вә онун јахынларынын сәрвәти бир о гәдәр дә артыб! Бу бир ил әрзиндә Азәрбајҹанда халгын вәзијјәтини ҹүзи гәдәр дә олса јахшылашдыраҹаг һеч бир аддым атылмајыб! Ҹамаатын ҝөзләри гаршысында дөвләт Муған дајчасы кими ҝүнү-ҝүндән өз мәһвинә доғру ҝедиб!\nБеләликлә, мәним әзизләрим, нә гәдәр анҹаг бу торпағын көклү халглары үчүн дејил, һәм дә онун “титул етносу” үчүн түкәнмәз тәһлүкә мәнбәји олан бәднам Азәрбајҹан дөвләти јашајырса, һеч ким үчүн, о ҹүмләдән биз түркләр үчүн дә бу мәмләкәтдә Јени ил бајрам олмаз! Нә гәдәр ки Әлијевләр кланы бу дөвләтдә һакимијјәт башындадыр, илләр бир-бирини әвәз едәҹәк, амма, һејһат, бу халгларын һеч бири Јени или тәнтәнә илә бајрам едә билмәз! Дүнјанын бир чох халглары һәр дәфә Јени или тәнтәнә илә бајрам едәҹәк, амма мәним халгым һәр дәфә Јени или үрәк ағрысы вә кәдәрлә гаршылајаҹаг, тәгвимдә илләр бир-бирини әвәз едәҹәк, амма Јени ил бајрамымыз олмајаҹаг!\nЧох истәрдим ки, бу әзиз ҝүндә өз бүтүн һәмвәтәнләрими Јени ил бајрамы мүнасибәти илә тәбрик едәм! Амма нејләјим ки, тәбрик едә билмирәм! Чүнки тәбрик етмәли һеч нәјимиз јохдур! Оланымыз анҹаг бир гуру үмиддир ки, бәлкә бу Јени 2018-ҹи илдә халгымыз нәһајәт ојанаҹаг вә өз башына бир чарә фикирләшәҹәк!\nСаламат галын! Аллаһ аманында!